Τα ωραιότερα χτενίσματα για μέρες σαν την σημερινή που επιβάλλεται να φορέσετε σκουφί ή καπέλο - Fay's book\nHome / Ομορφιά / Μαλλιά / Τα ωραιότερα χτενίσματα για μέρες σαν την σημερινή που επιβάλλεται να φορέσετε σκουφί ή καπέλο\nΤα ωραιότερα χτενίσματα για μέρες σαν την σημερινή που επιβάλλεται να φορέσετε σκουφί ή καπέλο\nΤο κρύο είναι βαρύ, το χιόνι έχει σκεπάσει την αυλή σας και τους δρόμους και επιτέλους ήρθε η ώρα να φορέσετε εκείνο το υπέροχο καπέλο ή σκουφί που έχετε κλεισμένα στην ντουλάπα. Αυτό φυσικά δεν σημαίνει ότι θα μαζέψετε τα μαλλιά σας σε μια αλογοουρά και έξω από το σπίτι. Επίσης υπάρχει μεγάλη περίπτωση το βράδυ να βγείτε όπου και πάλι θα πρέπει να προστατεύεσετε το κεφάλι σας από το κρύο.\nΌλα επιβάλλεται να γίνουν σωστά. Πρέπει να δημιουργήσετε μια τέλεια πλεξούδα ή να κάνετε ανάλαφρους κυματισμούς ή ακόμα και μπούκλες. Τις selfies δεν τις σκέφτεστε; Πώς θα εμφανιστείτε; Δεν επιτρέπεται.\nΓι’ αυτό λοιπόν βρήκαμε τα ωραιότερα hairstyles για τις αυτές τις μέρες που θα καλύψετε ένα μέρος τουλάχιστον των μαλλιών σας. Επίσης μην ξεχνάτε ότι κάποια στιγμή θα το βγάλετε το σκουφί (ή το καπέλο). Αυτό δεν το σκέφτεστε καθόλου.\nΧωρίστρα στη μέση, ανάλαφροι κυματισμοί αλλά με ένα twist που μπορεί να είναι μικρές και λεπτές πλεξούδες\nΣτυλιζαρισμένο μεν αλλά τέλειο. Σφιχτές μπούκλες που ταιριάζουν υπέροχα και για βραδυνές εμφανίσεις χωρίς να σημαίνει ότι δεν μπορείτε να πάτε με αυτό το look και στο γραφείο\nΔύο πλεξούδες ψαροκόκαλο. Είναι ότι ωραιότερο ειδικά αν μείνετε αρκετά έξω και θα πρέπει να φοράτε το σκουφί σας για ώρες\nΩραιότατη αλογοουρά με όγκο στην κορυφή ειδικά αν φοράτε όλη μέρα το κασκόλ σας. Δείχνει υπέροχη και με το σκουφί αλλά κυρίως όταν το βγάλετε. Αφήστε ελεύθερες δύο τούφες που θα αγγίζουν το πρόσωπο και θα δείχνουν τέλειες\nΨαροκόκαλο και πάλι αλλά όχι στο πλάι αυτή τη φορά. Τις αφήνετε να ακουμπούν στην πλάτη. Η χωρίστρα είναι και πάλι στη μέση\nΤόσο το σκουφί όσο και το καπέλο ταιριάζουν πολύ με το lob ή το bob και μάλιστα χωρίς καν styling. Αφήστε τα μαλλιά σας φυσικά ειδικά αν είναι σπαστά


Εργαστήριο υποκριτικής τέχνης "Μαίρη Μαραγκουδάκη" στο Studio Πλαταιών | CultureNow.gr\nCULTURENOW / 04-09-2014 / 13:51\nΤο Studio Πλαταιών ανακοινώνει την έναρξη του εργαστηρίου υποκριτικής τέχνης "Μαίρη Μαραγκουδάκη", τη Πέμπτη 2 Οκτωβρίου 2014, με διάρκεια 9 μήνες.\nΤο Studio Πλαταιών ανακοινώνει την έναρξη του εργαστηρίου υποκριτικής τέχνης “Μαίρη Μαραγκουδάκη” τη Πέμπτη 2 Οκτωβρίου 2014, με διάρκεια 9 μήνες.\nΤο διδακτικό έτος διαρκεί 9 μήνες, από Οκτώβριο έως και Ιούνιο.\nΤο εργαστήρι είναι 3ετούς φοίτησης και δίνεται βεβαίωση σπουδών από την καλλιτεχνική εταιρία «Modus Faciendi».\nΕκτός από τα βασικά μαθήματα οι σπουδαστές κατά την διάρκεια του έτους θα παρακολουθήσουν εισηγήσεις σε μορφή σεμιναρίου, σχετικές με το αντικείμενο σπουδών από διάφορους καθηγητές. Πλήρες πρόγραμμα θα ανακοινωθεί μέσα στο Σεπτέμβριο 2014.\nΜαίρη Μαραγκουδάκη, Υποκριτική, αυτοσχεδιασμός, αγωγή λόγου\nΔημήτρης Καρατζιάς, Υποκριτική\nΜαρία Αγγέλου, Κινησιολογία\nΜάνος Αντωνιάδης, Performing Songs in Theatre\nBάσω Πολυμένη, κίνηση\nΤάσος Σκλαβούνος, ο ηθοποιός και το φώς\nΕρση Παπαχριστοπούλου, Ιστορία κινημάτων τέχνης\nΤο Σάββατο 20 Σεπτεμβρίου 2014, στις 19:00, στα πλαίσια του φεστιβάλ Βοτανικού (κάτω από τις γραμμές), στο Vault, θα γίνει γνωριμία με το Θεατρικό Εργαστήρι και την ομάδα καθηγητών του “Εργαστηρίου υποκριτικής τέχνης, Μαίρη Μαραγκουδάκη”.\nΟι θεατές μπορούν να συμμετέχουν ενεργά. (είσοδος ελεύθερη)\nΗ Μαίρη Μαραγκουδάκη είναι ηθοποιός και σκηνοθέτης θεάτρου. Απόφοιτος της σχολής θεάτρου του Άκη Δαβή. Είναι ιδρυτικό μέλος της καλλιτεχνικής εταιρείας Modus Faciendi και του studio της οδού Πλαταιών. Έχει δημιουργήσει το θεατρικό εργαστήρι του studio της οδού Πλαταιών οπού και διδάσκει από το 2010. Από το 2001 έχει σκηνοθετήσει περισσότερες από 20 παραστάσεις. Ειδικεύεται στο πειραματικό θέατρο, γράφει, διασκευάζει ή συνθέτει τα κείμενα των παραστάσεών της. Σαν ηθοποιός έχει ασχοληθεί με το θέατρο δρόμου – σωματικό θέατρο, το σύγχρονο θέατρο, την performance, τον κινηματογράφο και τον σύγχρονο χορό.\nΟ Δημήτρης Καρατζιάς είναι απόφοιτος της Δραματικής σχολής Αθηνών Γιώργου Θεοδοσιάδη. Έχει παρακολουθήσει μαθήματα στο θεατρικό εργαστήρι «Παράθλαση» στη Θεσσαλονίκη και σεναρίου στο «Μικρό Πολυτεχνείο». Έχει επίσης κάνει σπουδές δημοσιογραφίας, μάρκετινγκ και διαφήμισης. Στο θέατρο παίζει, σκηνοθετεί και διασκευάζει από το 2000 έως και σήμερα. Στην τηλεόραση έχει εμφανιστεί σε περισσότερες από 15 σειρές σε μεγάλους και μικρότερους ρόλους από το 2001 και μετά στα κανάλια: Alpha, Ant1, Mega και ΝΕΤ. Στον κινηματογράφο έχει παίξει σε μικρού και μεγάλου μήκους ταινίες από το 2000 έως και σήμερα. Είναι ιδιοκτήτης του πολυχώρου «Vault theater Plus”.\nΟ Mάνος Αντωνιάδης είναι Διπλωματούχος Συνθέτης, απόφοιτος της Ιταλικής Ακαδημίας Μουσικής “AIDA”, με ειδίκευση στη μουσική για Θέατρο και Κινηματογράφο. Είναι ιδιοκτήτης του πολυχώρου «Vault theater Plus”.\nH Μαρία Αγγέλου «Δυναμική εκπρόσωπος του μεταμοντέρνου χοροθεάτρου στην Ελλάδα του ’90» (Χορός και Θέατρο, Αθήνα, 2004, εκδ. Έφεσος).Το 1990 ιδρύει την ομάδα χορού 14η ΜΕΡΑ, η οποία έχει επιχορηγηθεί από το Υπουργείο Πολιτισμού και τη Γενική Γραμματεία Νέας Γενιάς, και της οποίας έχει χορογραφήσει και διευθύνει καλλιτεχνικά όλες τις μέχρι τώρα 17 παραγωγές. Το 1991 συστεγάζεται με τον Άκη Δαβή δημιουργώντας παράλληλα με το Εργαστήρι Υποκριτικής του το δικό της Κινησιολογικό Εργαστήρι, που έως σήμερα με την διδασκαλία της έχουν αποφοιτήσει πάνω από 550 ηθοποιοί και χορευτές με ιδιαίτερη παιδεία στο σώμα. Έχει συνεργαστεί με σκηνοθέτες χορογραφώντας θεατρικές παραστάσεις (Ρούλα Πατεράκη, Σταύρο Τσακίρη, Άκη Δαβή, Τηλέμαχο Μουδατσάκι, κ.α).\nΤοποθεσία: Εργαστήριο: Studio της οδού Πλαταιών, Πλαταιών 4 & Πειραιώς, Κεραμεικός, 4ος Οροφος\nΓνωριμία: Vault, Μελενίκου 26, Βοτανικός\nΗμερομηνία: Πρώτη συνάντηση: Πέμπτη 2 Οκτωβρίου 2014, στις 18.00.\nΓνωριμία: Σαββάτο 20 Σεπτεμβρίου 2014, στις 19.00\nΔίδακτρα: 150 ευρώ/ μήνα\nΠληροφορίες: Τηλ.: 213 0058407 – 6984 035826


Πώς ο «Μώυ» είχε βρεθεί ανάμεσα σε ΑΕΚ και Ολυμπιακό | SDNA\n14 Σεπτεμβρίου 2015, 17:10\nΤελευταία ανανέωση: 14 Σεπτεμβρίου 2015, 17:22\nΗ κόντρα της Ένωσης με την ομάδα του Πειραιά για τον Τάσο Αυλωνίτη, που είχε βάλει «στη μέση» τον Γιώργο Μωυσιάδη από... σπόντα.\nΗ είδηση του θανάτου του Γιώργου Μωυσιάδη έπεσε σαν... κεραυνός εν αιθρία στον χώρο του ελληνικού ποδοσφαίρου. Οι πρώτες εκτιμήσεις έπειτα από την ιατροδικαστική έρευνα, αναφέρουν ότι ο πρώην πρόεδρος του Αχαρναϊκού αποφάσισε να δώσει τέλος στη ζωή του, μέσα στο αυτοκίνητό του, σε ερημική τοποθεσία, στην Πάρνηθα.\nΣτην ευρύτερη περιοχή των Αχαρνών ο Μωυσιάδης ήταν γνωστός για τη σχέση του με την ομάδα του Αχαρναϊκού, με την οποία ασχολείτο για χρόνια και τελικά ανέλαβε και τη θέση του προέδρου της. Ωστόσο, το όνομά του έγινε ευρύτερα γνωστό στην φίλαθλη κοινή γνώμη της χώρας, όταν βρέθηκε... από σπόντα στη μέση μιας ...πολύκροτης διαμάχης της ΑΕΚ με τον Ολυμπιακό, για τα... μάτια του Τάσου Αυλωνίτη.\nΟ Γιώργος Μωυσιάδης ήταν μεταξύ άλλων και πρόεδρος της Ευξείνου Λέσχης Αχαρνών και μέσω αυτής του της ιδιότητας γνωρίστηκε σε κοινωνικό επίπεδο με τον Δημήτρη Μελισσανίδη, ο οποίος είναι γνωστό ότι διατηρεί επαφή με όλους τους... πυρήνες του ποντιακού ελληνισμού. Μέσω αυτής της γνωριμίας βρήκε την ευκαιρία να κάνει άνοιγμα στην ΑΕΚ για μια συνεργασία σε επίπεδο δανεισμού ποδοσφαιριστών.\nΌπως εξήγησε και ο ίδιος αργότερα, σε δηλώσεις που είχε κάνει, η ΑΕΚ είδε θετικά αυτή την πρόταση και μάλιστα με την ευκαιρία ζήτησε από τον Αχαρναϊκό μια απλή εξυπηρέτηση που κάποιες πληροφορίες εκείνης της εποχής ανέφεραν ότι είχε ζητηθεί και από την Ξάνθη. Ποια ήταν αυτή; Η Ένωση ενδιαφερόταν να εντάξει στο δυναμικό της κάποιους ποδοσφαιριστές που έμεναν ελεύθεροι στο τέλος της σεζόν, όμως ως ερασιτεχνικό σωματείο δεν μπορούσε να υπογράψει μαζί τους επαγγελματικά συμβόλαια.\nΈτσι, για να είναι κατοχυρωμένη για παν ενδεχόμενο, πλην του ιδιωτικού συμφωνητικού που θα υπέγραφε με τους παίκτες, ήθελε να υπογράψουν και κανονικό συμβόλαιο με μια επαγγελματική ομάδα και με την επανασύσταση της ΠΑΕ ΑΕΚ το καλοκαίρι του 2014, να περνούσαν τα δικαιώματα των ποδοσφαιριστών στην Ένωση. Ένας από τους παίκτες με τους οποίους ακολουθήθηκε αυτή η διαδικασία ήταν το Τάσος Αυλωνίτης.\nΟ στόπερ του Πανιωνίου εκείνη την εποχή, έμενε ελεύθερος τον Ιανουάριο του 2014 και είχε γίνει γνωστό ότι είχε συμφωνήσει με την ΑΕΚ, δίνοντας τα χέρια με τον πρώην μάνατζέρ του και τότε τεχνικό διευθυντή της Ένωσης, Νίκο Λυμπερόπουλο. Όμως, ξαφνικά διέρρευσε ότι ο Ολυμπιακός συμφώνησε για την απόκτησή του με μεταγραφή από τον Πανιώνιο(!).\nΣτη συνέχεια έγινε το εξής μπέρδεμα: Ο Αχαρναϊκός κατέθεσε σε ΕΠΟ και Football League υπογεγραμμένο συμβόλαιο του Αυλωνίτη με ημερομηνία υπογραφής 1η Ιανουαρίου του 2014 (όπως επέτρεπε η νομοθεσία) και ο Πανιώνιος στην ΕΠΟ και τη Super League συμβόλαιο ανανέωσης της συνεργασίας του με τον ποδοσφαιριστή, με ημερομηνία 27 Δεκεμβρίου του 2013!\nΗ ομάδα του Μενιδίου βρέθηκε ξαφνικά στη μέση μιας διαμάχης μεταξύ της ΑΕΚ και του Ολυμπιακού, οι οποίοι ήδη βρίσκονταν σε ανοικτή κόντρα σε πολλά επίπεδα. Όπως είναι λογικό, τα φώτα της δημοσιότητας έπεσαν (και) πάνω στον Αχαρναϊκό και για δύο 24ωρα ο πρόεδρός του Γιώργος Μωυσιάδης βρέθηκε στο επίκεντρο του ενδιαφέροντος, δίνοντας διαδοχικές συνεντεύξεις.\nΤελικά, μη θέλοντας να μπει στη μέση αυτού του... πολέμου, αποφάσισε να κάνει πίσω και να αποσύρει τα συμβόλαια. Μάλιστα, είχε δηλώσει ότι: «Αν ξέραμε ότι ο Αυλωνίτης είχε συμφωνήσει με τον Ολυμπιακό, δεν θα το κάναμε καν. Δεν ξέραμε τίποτα, δεν το γνωρίζαμε. Άλλωστε ο μεγαλομέτοχος του Αχαρναϊκού είναι άρρωστος Ολυμπιακάκιας. Έχει διαρκείας και πάει σε όλα τα αθλήματα. Είναι γεννημένος στον Πειραιά και πιο άρρωστος Ολυμπιακός ακόμη και από τον πρόεδρό του, τον κ. Μαρινάκη».\nΠαράλληλα είχε ρίξει το βάρος για όλο το... μπέρδεμα στον Τάσο Αυλωνίτη: «Ασχολούμαστε όλοι με έναν... Αυλωνίτη εδώ και δύο ημέρες. Είναι δυνατόν; Ο κύριος υπεύθυνος για το μπάχαλο που συνέβη είναι ο παίκτης που όταν συμφωνούσε πριν από περίπου 2 μήνες με την ΑΕΚ, ήξερε ότι θα υπέγραφε στον Αχαρναϊκό. Δεν λέω εγώ ότι πούλησε την ΑΕΚ, δεν θέλω μπλεξίματα με δικηγόρους, αλλά αυτός που φταίει είναι 100% ο Αυλωνίτης».


Κύπρος: Δημεύουν περιουσιακά στοιχεία όσων διακινούν ναρκωτικά – The Panhellenic Post\nΚύπρος: Δημεύουν περιουσιακά στοιχεία όσων διακινούν ναρκωτικά\nΝέα 24ωρη απεργία από την ΑΔΕΔΥ την Τετάρτη, μύλος ξανά με τα πλοία\nThree Greek Australians and 13 women in NSW Labor Shadow Cabinet\nΕπιδόματα, εφάπαξ, αναδρομικά κληρονόμων – e-ΕΦΚΑ και ΟΑΕΔ\nΦορολογικές δηλώσεις: Χαμηλές πτήσεις ακόμη για την υποβολή τους\nΣυγκινεί ο Στέφανος Τσιτσιπάς: Έχασε τη γιαγιά του πέντε λεπτά πριν από τον τελικό στο Roland Garros\nΙσραήλ: Έλαβε ψήφο εμπιστοσύνης η νέα κυβέρνηση\nΠανελλαδικές: Πρεμιέρα τη Δευτέρα για 100.000 μαθητές\nΑπόρριψη προσφυγής κατά εμβολιασμού\nEuro 2020: 3-1 η Αυστρία τα Σκόπια-Αγγλία – Κροατία 1-0\nΟ πολιτικός κόσμος «υποκλίνεται» σε Σάκκαρη- Τσιτσιπά\nΤο Πρωινό της Δευτέρας με Τυρί κρέμα\n23 Νοεμβρίου 2017, 4 έτη ago\nΣτην Κύπρο οι διακινητές ναρκωτικών δεν τιμωρούνται μόνον με φυλάκιση, αλλά (για πρώτη φορά) και με δήμευση της περιουσίας τους. Τα κυπριακά δικαστήρια δέχονται ότι η περιουσία που απέκτησαν οι διακινητές ναρκωτικών προέρχεται από την πώληση απαγορευμένων ουσιών.\nΤο διάταγμα δήμευσης περιουσίας εκδόθηκε στο πλαίσιο ακροαματικής διαδικασίας για τη διακίνηση έξι κιλών κάνναβης, με κατηγορούμενους δύο Ελληνοκύπριους ηλικίας 36 και 38 ετών.\nΟι δυο άνδρες συνελήφθησαν στις 7 Απριλίου 2016 μετά από πληροφορία για κοντραμπάντο ναρκωτικών κοντά στο πεδίο βολής Αγίας Φύλας στον δρόμο Λεμεσού-Παλόδειας. Το Μόνιμο Κακουργιοδικείο που συνεδρίασε χθες στη Λεμεσό τους καταδίκασε σε ποινή φυλάκισης επτά και οκτώ ετών, κρίνοντάς τους ένοχους στα αδικήματα της συνωμοσίας προς διάπραξη κακουργήματος και κατοχής ναρκωτικών, με σκοπό την προμήθεια σε άλλα πρόσωπα.\nΌπως συνάγεται από τα ευρήματα του δικαστηρίου, οι δύο δεν ήταν οι ιθύνοντες νόες, αλλά τα πρόσωπα τα οποία σε συνεργασία με τρίτο πρόσωπο, το οποίο δεν κατονόμασαν, συμμετείχαν σε ένα καλοστημένο σχέδιο διοχέτευσης ναρκωτικών, στην παράνομη αγορά για τους χρήστες.\nΟι δυο άνδρες θεάθηκαν να φτάνουν με μοτοσυκλέτες στο υπό παρακολούθηση σημείο και τότε τα μέλη της αστυνομιής δύναμης επενέβησαν και αναγκάστηκαν να ρίξουν προειδοποιητικούς πυροβολισμούς για να τους ακινητοποιήσουν.\nΤο διάταγμα δήμευσης περιουσιακών στοιχείων που εκδόθηκε αφορά ποσό ύψους δέκα χιλιάδων ευρώ που βρέθηκε στον λογαριασμό του δεύτερου κατηγορουμένου, το οποίο αποκτήθηκε από παράνομες δραστηριότητες. Μετά από συγκατάθεση του ιδίου τα χρήματα δημεύτηκαν, ενώ κατά την ανάγνωση της απόφασής του ο δικαστής εξέφρασε την ελπίδα ότι θα ακολουθήσουν και άλλες τέτοιες περιπτώσεις.\n[Κύπρος], [Ναρκωτικά], [Περιουσία]\nΣΑΤΙΡΙΖΟΝΤΑΣ: Βραβεύοντας οι Γάλλοι τον Τσίπρα...\nΓερμανία: Η Ελλάδα πρέπει να κάνει καλύτερα τους ελέγχους στα αεροδρόμιά της


Η HP απέρριψε την πρόταση εξαγοράς 30 δισ. δολαρίων από την Xerox | Fortunegreece.com\nΓια την ώρα οι δύο μεγάλες τεχνολογικές εταιρείες δεν έχουν καταφέρει να βρουν τη χρυσή τομή.\nΤο διοικητικό συμβούλιο της HP Inc. απέρριψε την προσφορά εξαγοράς από την Xerox που είχε γίνει πριν λίγες ημέρες. Σε δημόσια επιστολή που δημοσιεύθηκε την Κυριακή, ο CEO της HP Inc., Enrique Lores, και ο πρόεδρος της εταιρείας, Chip Bergh, δήλωσαν ότι η προσφορά της Xerox «υποτιμά σημαντικά την HP και δεν είναι προς το συμφέρον των μετόχων της».\nΗ Xerox πρότεινε αρχικά στην HP μία «ανεπιθύμητη» προσφορά για να αναλάβει την εταιρεία για 22 δολάρια ανά μετοχή σε μια συμφωνία αξίας άνω των 30 δισ. δολαρίων. Η διοίκηση της Xerox πιστεύει ότι η συμφωνία θα ωφελήσει και τις δύο εταιρείες και θα ενισχύσει τις αντίστοιχες επιχειρήσεις των φωτοτυπικών μηχανών τους, καταλήγοντας τελικά σε «συνέργειες κόστους τουλάχιστον 2 δισ. δολαρίων», σύμφωνα με την αρχική επιστολή που η HP δημοσίευσε.\nΓια να αποκτήσει όμως η Xerox την HP, μία πολύ μεγαλύτερη εταιρεία με κεφαλαιοποίηση αγοράς τρεις φορές μεγαλύτερη από το μέγεθος της Xerox, ο γίγαντας φωτοτυπικών μηχανών θα έπρεπε να αυξήσει σημαντικά το ποσό της χρηματοδότησης. Το διοικητικό συμβούλιο της HP αμφισβήτησε τη «δυνητική επίδραση των υπερβολικών επιπέδων χρέους στο μετοχικό κεφάλαιο της συνδυασμένης εταιρείας» που θα μπορούσε ενδεχομένως να προκύψει εάν η Xerox πραγματοποιήσει τα χρηματοδοτικά της σχέδια.\nΗ HP αμφισβήτησε επίσης το κατά πόσο υγιείς είναι οι επιχειρήσεις της Xerox και επεσήμανε «τη μείωση των εσόδων της από 10,2 δισ. δολάρια σε 9,2 δισ. δολάρια από τον Ιούνιο του 2018». Παρόλο που η HP δεν είναι η μεγαλύτερη τεχνολογική δύναμη των προηγούμενων δεκαετιών, εξακολουθεί να είναι μια τεράστια επιχείρηση που κατάφερε να αυξήσει τις ετήσιες πωλήσεις της κατά 13% στα 58,5 δισ. δολάρια για μια περίοδο τριών ετών από το 2016 έως το 2018.\nΠρέπει να σημειωθεί ότι η HP δήλωσε ότι εξακολουθεί να είναι «ανοιχτή στην εξερεύνηση» μίας δυνητικής συνεργασίας με τη Xerox, αλλά θέλει να κάνει μια πιο «αυστηρή ανάλυση των εφικτών συνεργειών». «Με μία ουσιαστική δέσμευση από τη διαχείριση της Xerox και μία επισταμένη έρευνα, πιστεύουμε ότι μπορούμε να αξιολογήσουμε γρήγορα τα πλεονεκτήματα μιας πιθανής συνεργασίας», έγραψε ο Lores και ο Bergh. «Είμαστε έτοιμοι να συνεργαστούμε μαζί σας για να κατανοήσουμε καλύτερα την επιχείρησή σας και οποιαδήποτε αξία που πρέπει να δημιουργηθεί από ένα συνδυασμό».\nΤην περασμένη εβδομάδα, ο επενδυτής-ακτιβιστής Carl Ichahn αποκάλυψε ότι κατέχει ποσοστό 4,24% στην HP, γεγονός που είναι αξιοσημείωτο δεδομένου ότι κατέχει επίσης ποσοστό 10,6% στη Xerox. Ορισμένοι αναλυτές πιστεύουν ότι ο Ichahn οργάνωσε τα σχέδια της Xerox για την εξαγορά της HP, αλλά εκείνος ξεκαθάρισε ότι η επιτροπή της Xerox χειρίζεται την προτεινόμενη συμφωνία από μόνη της. Ο Ichahn δήλωσε ότι «ο συνδυασμός των δύο εταιρειών είναι παιχνιδάκι», ωστόσο δεν ανέφερε συγκεκριμένα την πρόταση της Xerox να αγοράσει την HP ως τη μόνη δυνατή συμφωνία που θα είχε νόημα μεταξύ των δύο εταιρειών.


3 απολαυστικά smoothies για αποτοξίνωση\nΜέσα σε αυτά θα βρεις και ένα smoothie κατά της κυτταρίτιδας με τρία υλικά\nΤα παρακάτω smoothies για αποτοξίνωση είναι μέρος μόνο των πολυάριθμων (εκατοντάδων κυριολεκτικά) συνταγών για ροφήματα που μπορείς να βρεις. Επιλέξαμε με διαφορετικά κριτήρια το καθένα (π.χ. αυτό με τη σοκολάτα καλύπτει την ανάγκη για γλυκό) και ιδανικά θα πρέπει να τα καταναλώνεις τακτικά, τουλάχιστον τρεις με τέσσερις φορές την εβδομάδα, για να δεις πραγματικά διαφορά. Μπορείς να αντικαταστήσεις με αυτά τα smoothies τα ενδιάμεσα σνακ ή/και το πρωινό σου.\n3 smoothies για αποτοξίνωση:\nΑυτό το smoothie θα μυρίζει άνοιξη και είναι γεμάτο με φυσικά αποτοξινωτικά λαχανικά και φρούτα. Είναι ιδανικό για το ξεκίνημα της ημέρας και προσφέρει αποτοξίνωση, επίπεδο στομάχι και λαμπερή επιδερμίδα, χάρη στη μεγάλη ποσότητα βιταμίνης C που περιέχει.\nΓια ένα ποτήρι θα χρειαστείς από ένα φλιτζάνι:\n● Πράσινο τσάι, παγωμένο ● Φρέσκο κόλιαντρο ● Βaby λαχανικό (σπανάκι, ρόκα ή κάποια άλλη πρασινάδα) ● Αγγούρι κομμένο ● Ανανά ● Χυμό ενός λεμονιού ● 1 κ.σ. φρέσκο τζίντζερ, τριμμένο ● 1/2 αβοκάντο\nΧτύπησέ τα όλα μαζί στο μπλέντερ μέχρι να ομογενοποιηθούν.\nTip: Το κόλιαντρο περιέχει φλαβονοειδή που βοηθούν το σώμα σου να απαλλαγεί από συσσωρευμένα βαρέα μέταλλα, που επιβαρύνουν με πολλούς τρόπους τον οργανισμό σου. Αν δεν το αγαπάς, βάλε μικρότερη ποσότητα ή αντικατάστησέ το με μαϊντανό – αρκεί να μην είσαι έγκυος, γιατί σε αυτή την περίπτωση ο μαϊντανός είναι από τα μυρωδικά που καλό είναι να αποφεύγεις σε μεγάλες ποσότητες.\nΔιάβασε επίσης: 4+1 smoothies για ένα νόστιμο πρωινό\nSmoothie με κακάο – αντί για απογευματινό γλυκό\nΠοιος είπε ότι η σοκολάτα δεν έχει θέση στην αποτοξίνωση; Αυτό το smoothie είναι σαν να τρως φράουλες βουτηγμένες σε λιωμένη σοκολάτα, περιέχει όμως ένζυμα που συμβάλλουν στην καλή πέψη (που σημαίνει επίπεδη κοιλιά) και αντιοξειδωτικά που αναζωογονούν τα κύτταρα και βελτιώνουν όλες τις λειτουργίες του οργανισμού σου.\nΓια ένα ποτήρι θα χρειαστείς:\n● 1 κ.σ. μαύρο κακάο χωρίς ζάχαρη ● 1/2 φλ. γάλα καρύδας ● 1/2 φλ. φράουλες ● 1 φλ. πάγο\nTip: Το μαύρο κακάο είναι πλούσιο σε αντιοξειδωτικά. Η καφεΐνη που περιέχει βοηθά στην ενεργοποίηση του μεταβολισμού και σε αυτή τη μικρή ποσότητα μειώνει την κατακράτηση υγρών ώστε να νιώθεις το σώμα σου πιο ανάλαφρο.\nSmoothie κατά της κυτταρίτιδας με τρία υλικά\nΑν συνδέεις την αποτοξίνωση με το αδυνάτισμα, τη βελτίωση της κατακράτησης και τη μείωση της κυτταρίτιδας, αυτό το απλό smoothie θα σε επιβεβαιώσει.\n● 1 κ.σ. φυτική σκόνη πρωτεΐνης με άρωμα βανίλια ● 1 φλ. πράσινο τσάι (παγωμένο) ● 1/2 ροδάκινο (μπορείς να βάλεις μερικά κομμάτια ροδάκινο στην κατάψυξη – θα κάνεις οικονομία στα υλικά και το ρόφημά σου θα έχει καλύτερη υφή)\nΤip: Η σκόνη πρωτεΐνης θα σε βοηθήσει να αυξήσεις τον άλιπο μυϊκό ιστό και θα σε κρατήσει χορτάτη μέχρι το επόμενο γεύμα.\nΘυμήσου: Από την κατάψυξη στο μπλέντερ!\nΑν ξεκινήσεις μια δίαιτα αποτοξίνωσης με χυμούς και smoothies, πιθανόν θα διαπιστώσεις πως δεν είναι ο ορισμός της οικιακής οικονομίας. Κι αυτό γιατί από κάποια φρούτα, όπως π.χ. ο ανανάς, που είναι εξαιρετικός για την κατακράτηση και την κυτταρίτιδα, θα χρησιμοποιήσεις ένα μικρό μέρος τους για το ρόφημά σου. Η λύση θα ήταν να κόψεις τα πιο ευπαθή φρούτα και να τα βάλεις σε μικρά σακουλάκια στην κατάψυξη στις δόσεις που θα χρησιμοποιήσεις για το smoothie σου. Απλά, αν προτιμήσεις και κατεψυγμένα φρούτα, πρόσθεσε στην αρχή λιγότερα υγρά στο ρόφημά σου, γιατί τα φρούτα θα έχουν κατακρατήσει νερό στις ίνες τους και προσάρμοσε ανάλογα τα υγρά καθώς θα τα πολτοποιείς.\nΑπό την Ελένη Δασκαλάκη\nSMOOTHIES ΑΠΟΤΟΞΙΝΩΣΗ ΕΛΕΝΗ ΔΑΣΚΑΛΑΚΗ SMOOTHIES ΓΙΑ ΑΠΟΤΟΞΙΝΩΣΗ SMOOTHIES ΣΥΝΤΑΓΕΣ ΠΩΣ ΝΑ ΚΑΝΩ ΑΠΟΤΟΞΙΝΩΣΗ\nΚαταπολέμησε την κατακράτηση, βελτίωσε τη διάθεσή σου και ενυδάτωσε την επιδερμίδα σου με αποτοξίνωση Τι είναι η αποτοξίνωση και γιατί αξίζει να τη δοκιμάσεις;\nΤάσεις Σάββατο 23.05.2020\n5 tips για να φορέσεις το παντελόνι- καμπάνα με στυλ\nΉρθε η στιγμή να αφήσεις πίσω σου τα skinny παντελόνια και να κοιτάξεις μπροστά!\nHot news Τρίτη 26.05.2020\nΜε τι είναι ενοχλημένος ο πρίγκιπας Harry;\nΦυσικά έχει να κάνει με την Meghan Markle\nStar style Δευτέρα 25.05.2020


Ανανεωμένη και γελαστή στη νέα της εμφάνιση παρά τα άσχημα νέα | People & Style Ειδήσεις\nΜπορεί τα πρώτα νέα από τα δικαστήρια με τον Αλβάρο να μην είναι καλά για την Ωνάση, ωστόσο εκείνη είναι λαμπερή και ανανεωμένη ένα χρόνο και κάτι μετά το διαζύγιο.\nΓΡΑΦΕΙ: THETOC TEAM published 30 Οκτ. 17 (13:16)\nΑνανεωμένη και χαμογελαστή στη νέα της εμφάνιση μετά τα άσχημα νέα του δικαστηρίου η Αθηνά Ωνάση, η οποία βρίσκεται στη Βερόνα σε ιππικούς αγώνες.\nΘυμίζουμε ότι μετά τον επεισοδιακό χωρισμό τους η Αθηνά απέκλεισε τον Αλβάρο από τα άλογα που από κοινού ίππευαν και μάλιστα έδωσε το αγαπημένο άλογο του πρώην συζύγου της στον διάσημο Ιταλό αναβάτη Alberto Zorzi με τον οποίο λέγεται ότι έχουν και ερωτική σχέση. Ο Αλβάρο δεν έμεινε με σταυρωμένα τα χέρια και απευθύνθηκε στα βραζιλιάνικα δικαστήρια διεκδικώντας πίσω το άλογο αυτό.\nΣύμφωνα μετα βραζιλιάνικα ΜΜΕ ο Αλβάρο δικαιώθηκε αφού το δικαστήριο έβγαλε απόφαση με την οποία αναγκάζει την Αθηνά να επιστρέψει το άλογο στον Αλβάρο. Όπως σχολιάζουν τα βραζιλιάνικα Μέσα, ο βραζιλιάνος Ολυμπιονίκης στην Ατλάντα (1996) και το Σίδνεϊ (2000), κέρδισε την πρώτη νίκη του στην δικαστική μάχη που έχει με την πρώην σύζυγό του με την οποία υπήρξε παντρεμένος για παραπάνω από δέκα χρόνια.\nΠαρόλα αυτά, όπως μπορείτε να δείτε στις παρακάτω φωτογραφίες, πλέον η ελληνίδα «χρυσή» κληρονόμος του Αριστοτέλη Ωνάση είναι λαμπερή και χαμογελαστή και δεν θυμίζει καθόλου τη σκιά του εαυτού της που είχε γίνει το τελευταίο διάστημα του γάμου της.\nΗ 32χρονη φέρεται να ασφυκτιούσε μέσα σε αυτόν τον γάμο, αφού ο Αλβάρο εκτός από τις απιστίες του, λέγεται ότι είχε μια ακόρεστη επιθυμία για τα χρήματά της, η οποία και οδήγησε τελικά στο διαζύγιο.\nΗ δικαστική διαμάχη της Ωνάση και του Αλβάρο βρίσκεται σε εξέλιξη, με τον ίδιο να διεκδικεί μεγαλύτερο μέρος της περιουσίας της από αυτό που προβλέπει το προγαμιαίο συμβόλαιο που είχε υπογράψει.\nΠαράλληλα, ο άπληστος Ντόντα ήθελε να μπει συνιδιοκτήτης στις επιχειρήσεις της Αθηνάς, κάτι που εκείνη αρνιόταν πεισματικά.


((i)) Θεματική εκπομπή με άτομα από το Αυτόνομο Σχήμα Ηλεκτρολόγων ΕΜΠ, με θέμα την πανεπιστημιακή αστυνομία\n23/03/2021 8:57 μμ.\nΕγχειρήματα Αυτοοργάνωσης Εκπαίδευση Zητήματα ασύλου Πανεπιστήμια Μέσα Αντιπληροφόρησης\nΤην Τετάρτη 24/3/2021 στις 18:00 θα πραγματοποιηθεί θεματική εκπομπή με άτομα από το Αυτόνομο Σχήμα Ηλεκτρολόγων ΕΜΠ, με θέμα την πανεπιστημιακή αστυνομία και ζητήματα επικαιρότητας.\nΙστοσελίδα από το Αυτόνομο Σχήμα Ηλεκτρολόγων ΕΜΠ https://autonomohmmy.espivblogs.net/.\nΜας ακούτε στους 93.8 στα fm της Αθήνας και στο https://radiozones.org/.\n93.8 ασημμυ Αυτόνομο Σχήμα Ηλεκτρολόγων ΕΜΠ πανεπιστημιακή αστυνομία ραδιοζωνες


FC Bayern Munchen-AEK Athens (Over 3,5 ck Bayern 1st half, Bayern -2,5 handicap, over 2,5 cards AEK) | 07/11/2018\nFC Bayern Munchen-AEK Athens (Over 3,5 ck Bayern 1st half, Bayern -2,5 handicap, over 2,5 cards AEK)\nΔημοσιεύτηκε Τετάρτη, 07 Νοεμβρίου 2018 18:07\nΣτο σταθμό του Μονάχου κάνει στάση η αμαξοστοιχία της ΑΕΚ, σε ένα πολύ δύσκολο ματς που το αποτέλεσμα του είναι εν ολίγοις προδιαγεγραμμένο, σε κάθε περίπτωση όμως η ελληνική ομάδα θέλει μια καλή εμφάνιση.\nΚάτι ανάλογο αποζητούν και οι Γερμανοί, καθώς μετά τη νέα γκέλα εντός έδρας με 1-1 με τη Φράιμπουργκ και μάλιστα δεχόμενη γκολ στο 90', βρίσκεται πλέον 4 βαθμούς πίσω από την πρωτοπόρο Ντόρτμουντ, την οποία αντιμετωπίζει το Σάββατο στη Βεστφαλία ! Εκ των ων ουκ άνευ συνεπώς η νίκη απόψε , για να βελτιώσει την ψυχολογία της, την ίδια στιγμή θα θελήσει να καθαρίσει νωρίς για να κάνει συντήρηση δυνάμεων. Κινδυνεύει εκτός των άλλων να χάσει την 1η θέση του ομίλου από τον Αγιαξ, τον οποίο έχει να αντιμετωπίσει στο Αμστερνταμ . Συνεχίζονται οι μουρμούρες για τον κόουτς Κόβατς, προέκυψε μέχρι και θέμα με τον -ντεφορμέ εδώ και καιρό- Μίλερ, του οποίου η σύζυγος...''έκραξε'' τον Κόβατς μέσω instagram! Μέσα σε όλη αυτή την ωραία ατμόσφαιρα, η ομάδα μετράει και δύο εκτός έδρας νίκες πριν την ισοπαλία με Φράιμπουργκ, με το ίδιο σκορ 1-2 και κοινό χαρακτηριστικό το ότι δεν απέδωσε τα αναμενόμενα. Στην Αθήνα είχε νικήσει παίζοντας απλώς ικανοποιητικά εκμεταλλευόμενη δύο αδράνειες της άμυνας της ΑΕΚ , Χάβι Μαρτίνεζ και Λεβαντόφσκι τα γκολ μέσα από την περιοχή. Ρόμπεν, Τολισό και Κομάν είναι εκτός, τεράστια η απώλεια του Τιάγκο Αλκάνταρα που κάνει όλο το παιχνίδι, τη στιγμή που έιναι αμφίβολος και ο Χάμες Ροντρίγκες.\nΤαξίδι.. αναψυχής ή ευκαιρία θαύματος ; Κάτι ενδιάμεσο δε θα ήταν.. κι άσχημο για την ΑΕΚ, η Ενωση φαίνεται να μην μπορεί ή πιο σωστά να μην πιστεύει ότι μπορεί να καταφέρει οτιδήποτε στον όμιλο, στρέφοντας έτσι την προσοχή στο πρωτάθλημα. Ποιο πρωτάθλημα όμως, αφού με κακή εμφάνιση το Σάββατο έμεινε στο 0-0 απέναντι στον τυπικά γηπεδούχο ΠΑΟ, έτσι μετά και τη γκέλα του ΠΑΟΚ η διαφορά από την κορυφή έμεινε στους 6 βαθμούς.. Γκρίνια ακολούθησε, μαζί με αυτοκριτική, εγγενή και εμφανή τα προβλήματα της, έλλειψη ποιοτικών λύσεων στον πάγκο, απουσία δημιουργικής ικανότητας στα χαφ, εξτρέμ ουσιαστικά δεν υπάρχουν ενώ και στην επίθεση ο Πόνσε δείχνει να είναι παίκτης με ταβάνι. Στο Μόναχο θα ψάξει μια καλή εμφάνιση με σκοπό να αντέξει όσο το δυνατόν περισσότερο, θέλει να τονώσει την αυτοπεποίθηση της ενόψει και του δύσκολου αγώνα στο άδειο ΟΑΚΑ με το δυνατό Ατρόμητο. Απόψε θα λείψει ο Μπακασέτας, ο τιμωρημένος για τελευταία αγωνιστική Λιβάγια και ο μακροχρόνια απών Ελντερ Λόπες. Εκτός και ο στόπερ Οικονόμου. Σκέψεις παρόλα αυτά για τριάδα στην άμυνα από τον Ουζουνίδη, σχήμα που χρησιμοποίησε κατά κόρον ο Χιμένεθ στα περσινά ευρωπαϊκά, για τη φετινή ΑΕΚ θα είναι κάτι εντελώς νέο.\nΚακά τα ψέματα, μάλλον τυχερή πρέπει να νιώθει η ΑΕΚ που πετυχαίνει την Μπάγερν σε κλίμα εσωστρέφειας, με κακά αποτελέσματα από την αρχή της σεζόν σε ασυνήθιστες για αυτή συχνότητες. Ερχεται και το μεγάλο ματς με την Ντόρτμουντ.. Για να εκμεταλλευόταν όλα αυτά η ΑΕΚ αλλά και οποιαδήποτε αντίστοιχου βεληνεκούς ομάδα, θα έπρεπε να βρίσκόταν σε καλό φεγγάρι, κάτι τέτοιο δε φαίνεται να συμβάινει με το ''Δικέφαλο''. Επιλογή μου θα αποτελέσει βάσει των ανωτέρω δεδομένων ένα build a Bet στην bet365 με τα εξής:\n"Οβερ 3,5 κόρνερ για Μπάγερν στο α' ημίχρονο (οι Βαυαροί θα πιέσουν εξαρχής) , νίκη με 3 ή περισσότερα γκολ για τους Γερμανούς (έστω και δύσκολα θα μπορέσουν να βάλουν 3 και πάνω, δύσκολα να σκοράρει η ΑΕΚ) και όβερ 2,5 κάρτες για ΑΕΚ" σε απόδοση 7.03.\nΤελευταία τροποποίηση στις Πέμπτη, 08 Νοεμβρίου 2018 10:27\n3, 2-0, 3


Τεχνητή νοημοσύνη αναζητά τρόπους για να μην επιστρέφουν στο έγκλημα οι αποφυλακισθέντες\nΤρίτη, 18 Αυγούστου 2020 20:31\nΗ έναρξη μιας νέας ζωής έξω από τη φυλακή και η επανένταξη στην κοινωνία είναι δύσκολη για πολλούς αποφυλακισθέντες- και σε αυτό το πλαίσιο ερευνητές του Purdue University Polytechnic Institute χρησιμοποιούν τεχνητή νοημοσύνη για την αποκάλυψη επικίνδυνων συμπεριφορών που θα μπορούσαν να βοηθούν στο να διαπιστώνεται πότε θα ήταν επωφελές να λαμβάνουν χώρα παρεμβάσεις.\nΟι Μάρκους Ρότζερς και Ούμιτ Καραμπιγίκ εργάζονται πάνω σε ένα πρόγραμμα που έχει να κάνει με τη χρήση εργαλείων και τεχνολογίας τεχνητής νοημοσύνης για τη μείωση των βαθμών υποτροπής για καταδικασμένους εγκληματίες που αποφυλακίζονται. Οι ερευνητές εστιάζουν στη διάσταση της εγκληματολογικής ψυχολογίας εντοπίζοντας επικίνδυνες συμπεριφορές, καταστάσεις με στρες και άλλους συμπεριφορικούς και άλλους παράγοντες που συνδέονται με κίνδυνο υποτροπής ατόμων σε εγκληματικές συμπεριφορές.\n«Ο κύριος λόγος που η υποτροπή είναι τόσο υψηλή είναι πως αυτοί που αποφυλακίζονται με αναστολή δεν θεωρούν πως ανήκουν στην κοινότητα» είπε ο Καραμπιγίκ. «Περνούν δύσκολα, και επιστρέφουν αμέσως στις παλιές τους, εγκληματικές συνήθειες. Οι παλιές εγκληματικές κοινότητες τους καλωσορίζουν».\nΗ τεχνητή νοημοσύνη θα παρέχει στους ερευνητές ένα «παράθυρο» στην καθημερινή ζωή του αποφυλακισθέντα μέσω βραχιολιών που συλλέγουν πληροφορίες για την υγεία, μεταξύ των οποίων τα επίπεδα στρες και χτύπου της καρδιάς. Smartphones θα συλλέγουν επίσης πληροφορίες, που θα κυμαίνονται από το πού βρίσκονται ανά πάσα στιγμή μέχρι τις πληροφορίες που τραβούν. Η τεχνητή νοημοσύνη θα λειτουργεί με διαλείμματα, εξετάζοντας τα δεδομένα παροδικά αντί να το κάνουν σε πραγματικό χρόνο.\nΣύμφωνα με τον Ρότζερς, οι πληροφορίες θα χρησιμοποιούνται για τον εντοπισμό επικίνδυνων συμπεριφορών και άλλων παραγόντων που φαίνονται να ωθούν άτομα να επιστρέψουν σε εγκληματικές συμπεριφορές. «Σκοπός της μελέτης είναι να βρεθούν ευκαιρίες για έγκαιρη παρέμβαση, προκειμένου να βοηθηθούν αυτά τα άτομα να ενσωματωθούν ξανά στην κοινωνία επιτυχώς» είπε σχετικά.\nΤα συστήματα παρακολούθησης είναι σε στάδιο ανάπτυξης, και αναμένεται να λάβει χώρα δοκιμή από αποφυλακισθέντες κατά το τρίτο έτος της έρευνας. Στο πρόγραμμα θα συμμετέχουν 250 άτομα.


ΚΛΕΨΙΕΣ ΚΑΙ ΡΕΜΟΥΛA ΣΤΟΥΣ ΔΗΜΟΥΣ ΤΗΣ Α.Μ.-Θ. - The Best d news\n“Φωτιά” για τους Δήμους της Περιφέρειας Ανατ. Μακεδονίας – Θράκης, η ετήσια Έκθεση του Γεν. Επιθεωρητή Δημόσιας Διοίκησης κ. Λέανδρου Ρακιντζή – Υπάλληλος “βαποράκι” έπεσε στα μαλακά – Οι περισσότερες διώξεις\nεπίορκων στην Αλεξανδρούπολη\nΑνάρτηση από dnews στις 16.7.13\nΕτικέτες Τα νέα της θράκης, in news....


Διαγραφή χιλιάδων χρηστών του Myspace.com - Σελίδα 2 - Internet - Insomnia.gr\nΔιαγραφή χιλιάδων χρηστών του Myspace.com\ndimitris2006 04/02/2009 01:31 μμ\nΣτη διαγραφή 90000 χρηστών της προχώρησε η διαδικτυακή υπηρεσία κοινωνικής δικτύωσης MySpace.com.\nΟι συγκεκριμένοι χρήστες έχουν καταδικασθεί στο παρελθόν για εγκλήματα σεξουαλικού χαρακτήρα και η διαγραφή τους είναι στο πλαίσιο συμφωνίας με το υπουργείο Δικαιοσύνης των ΗΠΑ, για καλύτερη προστασία των ανηλίκων στο Διαδίκτυο.\nΟ αριθμός, των χρηστών που διαγράφηκαν από το MySpace, ήταν υπερδιπλάσιος αυτού που προέβλεπε η ίδια η υπηρεσία όταν άρχισε την εκστρατεία για την καταπολέμηση των on-line απειλών για τα ανήλικα παιδιά.\nΟι άνθρωποι αυτοί εντοπίστηκαν από τις διευθύνσεις ηλεκτρονικού ταχυδρομείου και τα ψευδώνυμά τους στο διαδίκτυο, δεδομένα που είναι υποχρεωμένοι να δίνουν στις αρχές.\nΩστόσο οι αρχές θεωρούν δεδομένο ότι υπάρχουν ακόμη χιλιάδες καταδικασθέντες για εγκλήματα σεξουαλικού χαρακτήρα σε τέτοια δίκτυα, χρησιμοποιώντας άγνωστες διευθύνσεις ηλεκτρονικού ταχυδρομείου και ψευδώνυμα.\nΕρώτηση για μέγεθος ελαστικών.\nΔημοσ. 10 Φεβρουαρίου 2009\nΟλη μιζέρια της ανθρώπινης ύπαρξης βγαίνει σε αυτά τα σιτε τύπου space, tube. Αμεση κατάργηση τώρα. Το internet είναι μόνο για κατέβασμα (hd ταινιών, αφού και η μουσική που βγαίνει πια είναι χάλια) και για wowing\nενω οι ταινιες ειναι ποιότητας...\nΔημοσ. 11 Φεβρουαρίου 2009\nαφού και η μουσική που βγαίνει πια είναι χάλια\nπως να αναγνωριζεις αρχαιους...


Σετ πλύσης αυτοκινήτου 5580, Gardena - Τεχνικό πολυκατάστημα Μυλωνάς - Εργαλεία\nΣετ πλύσης αυτοκινήτου 5580, Gardena\nAuto - Moto, Αξεσουάρ, Εξωτερικό αυτοκινήτου\nΔιαθεσιμότητα: Παράδοση σε 1 έως 3 ημέρες Μοντέλο : 5580 Κατηγορίες: Auto - Moto, Αξεσουάρ, Εξωτερικό αυτοκινήτου\nΣετ πλύσης αυτοκινήτου 5580, της Gardena.\nΜε το σετ, έχετε στη διάθεσή σας όλα όσα χρειάζεστε για την ήπια και αποτελεσματική φροντίδα του αυτοκινήτου. Περιλαμβάνει τη βούρτσα πλύσης Gardena την κατάλληλη λαβή τρεχούμενου νερού και το σαμπουάν, για το καθάρισμα του αυτοκινήτου σας.\nΠλήρως περιστρεφόμενη σε διαβαθμίσεις 30° – η ευέλικτη βούρτσα πλύσης φτάνει παντού. Με τρίχες υψηλής ποιότητας, που κατασκευάζονται από υλικό σε συνδυασμό με τρίχες αλόγου, εγγυώνται ήπιο και αποτελεσματικό καθάρισμα των ευαίσθητων επιφανειών.\nΤο προϊον συνοδεύεται με εγγύηση από την ελληνική αντιπροσωπεία.\nΜεσινέζα Ø3.0mm(15m) SAW LINE, Kraft (693401)\nΧρώμα πολυ-ακρυλικό δυο συστατικών για πολυεστερικά σκάφη 750 ml 04848-Wh, Eval


ΛΕΟΝΤΑΡΙ ΒΟΙΩΤΙΑΣ: Φεβρουαρίου 2013\nΈφυγε από την ζωή γρήγορα και άδικα ο μπλόκερ του ΒΗΜΑ ΑΛΙΑΡΤΟΥ, Δημήτριος Κεχαγιάς. Η βοήθειά του προς το ΜΠΛΟΚ μας ήταν σημαντική, ιδιαίτερα στα πρώτα μας βήματα, συνεχής και πάντα δεδομένη. Δημόσια γιαυτό τον ευχαριστούμε. Λάτρης της ελεύθερης έκφρασης και της δημοκρατίας, αλλά και έμπλεος αγάπης για τον δήμο μας και τον νομό μας. Σίγουρα η μπλοκόσφαιρα της περιοχής μας είναι από σήμερα φτωχότερη. Στους δικούς του, και στην ζηλευτή οικογένεια του, εκφράζουμε τα θερμά μας συλλυπητήρια.\nΕτικέτες ΔΗΜΟΣ ΑΛΙΑΡΤΟΥ, ΙΣΤΟΡΙΑ, ΝΕΑ, ΠΟΛΥΑΝΔΡΙΟΝ


Σάλο και τις έντονες διαμαρτυρίες της Τουρκίας και του Αζερμπαϊτζάν προκάλεσε η εντυπωσιακή εμφάνιση της εκπροσώπου της Αρμενίας στο φεστιβάλ της Eurovision, που μεταδίδεται σε εκατομμύρια τηλεθεατές σε όλο τον κόσμο.\nΣυγκεκριμένα η Iveta Mukuchyan εμφανίστηκε στο green room με τη σημαία της Δημοκρατίας του Ναγκόρνο-Καραμπάχ με αποτέλεσμα να θιχτεί η Τουρκία και το Αζερμπαϊτζάν και να ζητήσουν από κοινού την παρέμβαση της EBU, που είναι η διοικούσα αρχή του ευρωπαϊκού διαγωνισμού τραγουδιού.\nΝα σημειώσουμε στο σημείο αυτό πως η Αρμενία περνάει νομοσχέδιο αναγνώρισης της Δημοκρατίας του Ναγκόρνο Καραμπάχ οπότε η I.Mukuchyan έκανε το αυτονόητο για την χώρα της…\nΑλήθεια, θα τολμούσε να εμφανιστεί στην Eurovision εκπρόσωπος της χώρας μας με ένα ταμπλό που θα αναγράφονταν η καταδίκη της Τουρκίας για την γενοκτονία των Ελλήνων της Μικράς Ασίας ???\nΔυστυχώς, «άλλα μέτρα και άλλα σταθμά»!\nΕπόμενο Άρθρο ΕΝΤΕΛΩΣ «ΤΥΧΑΙΑ» ΕΜΦΑΝΙΣΤΗΚΕ ΜΕΓΑΛΗ ΒΥΖΑΝΤΙΝΗ ΕΚΚΛΗΣΙΑ ΣΤΗΝ ΤΟΥΡΚΙΑ!\nΠροηγούμενο Άρθρο ΣΤΗΝ ΕΥΡΩΠΗ ΜΟΥΣΟΥΛΜΑΝΟΣ ΣΗΜΑΙΝΕΙ … «ΕΥΛΟΓΙΑ», ΣΤΟ ΠΑΚΙΣΤΑΝ ΧΡΙΣΤΙΑΝΟΣ ΣΗΜΑΙΝΕΙ… ΚΡΕΜΑΛΑ


Βρίσκεστε εδώ: Home Μουσική Μουσικά Νέα 7ο Jazz in July Festival 2018\nΤο 7ο Jazz in July festival 2018, θα πραγματοποιηθεί, όπως κάθε χρόνο, στο Βάμο, δίνοντας την ευκαιρία στο μουσικόφιλο κοινό να έλθει κοντά σε Κορυφαίους Μουσικούς και Σπουδαία Μουσική! Το πρόγραμμα έχει ως εξής:\n– Τετάρτη 4/7/2018, 21:00 Groove Elation Project Απρόβλεπτα μουσικά θέματα και φρέσκος ήχος που ξαφνιάζουν! Ένα σεξτέτο που γκρουβάρει ακατάπαυστα, με φαντασία και τόλμη!\n– Πέμπτη 5/7/2018, 21:00 Diminuita Le Petit Big Band Οι σημαντικότεροι, ίσως, εκπρόσωποι της gypsy jazz στη χώρα μας, σε μια πραγματική Big Band εκδοχή!\n– Κυριακή 8/7/2018, 21:00 Makis Ablianitis Group Ο διακεκριμένος κιθαρίστας και συνθέτης, με τον τόσο αναγνωρίσιμο "μεσογειακό"-"ελληνικό" ήχο!\n– Δευτέρα 9/7/2018, 21:00 Zoe Gilby Trio Η βραβευμένη και ξεχωριστή βοκαλίστρια από τη Μ. Βρετανία , για πρώτη φορά στην Ελλάδα! – Πέμπτη 12/7/2018, 21:00 Achilleas Persidis Quartet Blue συγχορδίες σε ένα "νότιο" μουσικό περιβάλλον από τέσσερις σπουδαίους βιρτουόζους!\n– Τετάρτη 18/7/2018, 21:00 Ioannou/Vafeas Quartet Στιγμές της σύγχρονης jazz, από το κορυφαίο κουαρτέτο της Κύπρου!\n– Πέμπτη 19/7/2018, 21:00 Jean-Loup Longnon Quintet feat. Sibel Kose Ένα διεθνές κουιντέτο, με κλασσικό bebop ύφος. Από την Γαλλία, την Αγία Πετρούπολη και την Κων/πολη στο Βάμο!\n– Παρασκευή 20/7/2018, 21:00 Alex Drakos Trio Μεγάλες στιγμές της σύγχρονης jazz, ένα οπτικοακουστικό project υψηλής αισθητικής!\nΕισιτήρια: 12 ευρώ στην πόρτα, 10 ευρώ από προπώληση\nΣημεία προπώλησης: – Στα Χανιά, βιβλιοπωλείο "Μικρό Καράβι", Δασκαλογιάννη 59, τηλ. 2821 401 648, Σπλάντζια\n– Στο Βάμο, στο τουριστικό γραφείο Vamos Village, στο "Χασομέρι" και στη "Στέρνα του Μπλουμοσήφη"\n– Στο Ρέθυμνο, πληροφορίες στο Βιβλιοπωλείο, Εθνικής Αντιστάσεως 21, τηλ. 28310 29405\nΠαράλληλα, μετά τις παρουσιάσεις σε Αθήνα-Θεσσαλονίκη–Αλεξανδούπολη-Λάρισα-Κατερίνη η έκθεση φωτογραφίας του Ανδρέα Ζαχαράτου "JAZZ MOMENTS" θα παρουσιαστεί από τις 3-12 Ιουλίου 2018 στα πλαίσια του Jazz in July festival 2018, στο Χασομέρι, στο Βάμο\nΕγκαίνια 3 Ιουλίου 2018 ώρα 19.00\nΕπιμέλεια έκθεσης: Τζένη Λυκουρέζου.\nΩράριο λειτουργίας: 19:00-00.00\nΒρίσκεστε εδώ: Αρχική Μουσική Μουσικά Νέα 7ο Jazz in July Festival 2018


Μακάκοι έμαθαν πώς να εκβιάζουν τους τουρίστες! - Polis 24 Polis 24\nΜακάκοι έμαθαν πώς να εκβιάζουν τους τουρίστες!\nΜάιος 28th, 2017 Featured, ΚΟΣΜΟΣ comments\nΑγαπητοί επισκέπτες του Ουλουγουάτου, προσοχή στα προσωπικά σας αντικείμενα: οι πανούργοι μακάκοι που ζουν δίπλα σε έναν ναό στο Μπαλί της Ινδονησίας κλέβουν τα υπάρχοντα των τουριστών και αρνούνται να τα επιστρέψουν αν δεν πάρουν έναν μεζέ για λύτρα. Οι μακάκοι του είδους Macaca fascicularis ζουν συχνά κοντά στους ανθρώπους, από τους οποίους κλέβουν φαγητό σε κάθε ευκαιρία. Στον ναό του Ουλουγουάτου, όμως, η πονηριά τους φτάνει σε πρωτόγνωρα επίπεδα. Οι αδίστακτες μαϊμούδες κλέβουν κινητά τηλέφωνα, γυαλιά ηλίου ή ό,τι άλλο βρουν, και στη συνέχεια περιμένουν το προσωπικό του ναού να τους προσφέρει λίγη τροφή ως αντάλλαγμα για την επιστροφή των κλεμμένων.\nΑν και υπήρχαν αρκετές ανεκδοτολογικές αναφορές για την απαράδεκτη συμπεριφορά τους, η μελέτη της Φάνι Μπρότκορν, ειδικής στα πρωτεύοντα θηλαστικά στο Πανεπιστήμιο της Λιέγης στο Βέλγιο, είναι η πρώτη που προσφέρει επιστημονική τεκμηρίωση. «Πρόκειται για μοναδική συμπεριφορά. Ο Ναός Ουλουγουάτου είναι το μόνο μέρος στο Μπαλί όπου έχει καταγραφεί κάτι τέτοιο» λέει η ερευνήτρια στο περιοδικό New Scientist.\nΗ Μπρότκορν και οι συνεργάτες της πέρασαν τέσσερις μήνες παρατηρώντας τις μαϊμούδες του ναού. Διαπίστωσαν ότι, μεταξύ των τεσσάρων ομάδων μακάκων που ζουν στην περιοχή, τα περιστατικά κλοπής και εκβιασμού είναι συχνότερα στις δύο ομάδες που ζουν πλησιέστερα στους ανθρώπους. Ήταν επίσης συχνότερα σε ομάδες με πολλά νεαρά αρσενικά άτομα, τα οποία είναι πιθανότερο να επιδίδονται σε ριψοκίνδυνες συμπεριφορές.\nΟι μακάκοι μιας πέμπτης ομάδας που εμφανίστηκε πρόσφατα στην περιοχή άρχισαν κι αυτοί να κλέβουν, αναφέρουν οι ερευνητές στην επιθεώρηση Primates. Οι παρατηρήσεις οδηγούν στο συμπέρασμα ότι η εγκληματική συμπεριφορά των μακάκων είναι μαθημένη και όχι έμφυτη. Το γεγονός ότι αυτή η συμπεριφορά δεν έχει παρατηρηθεί σε άλλες περιοχές όπου ζει το συγκεκριμένο είδος «υποδεικνύει ότι μπορεί πράγματι να πρόκειται για μια νέα συμπεριφορική παράδοση στα πρωτεύοντα, μια παράδοση που μας διδάσκει ότι νέες παραδόσεις μπορεί να αφορούν την κλοπή και την ανταλλαγή μεταξύ διαφορετικών ειδών» λέει η Μπρότκορν.\nΗ ερευνήτρια έπεσε και η ίδια θύμα των κλεφτών «πολλές φορές» στη διάρκεια της μελέτης. «Οι μαΐμούδες συνέχεια προσπαθούσαν να κλέψουν το καπέλο, το στιλό μου, ακόμα και τα ερευνητικά δεδομένα!».\nNext article Αντίπαρος το μικρό Κυκλαδονήσι όπου κρύβεται ένα από τα αρχαιότερα σπήλαια του κόσμου!\nPrevious article Τα κοράκια στον Πύργο του Λονδίνου ζουν βασιλικά!


Σίφνος: κατάλευκη, πανέμορφη και πεντανόστιμη! | holidayshop.gr\nΒόλτες με τα πόδια στα κατάλευκα χωριά της που πλέκονται αρμονικά μεταξύ τους, παραλίες με κρυστάλλινα νερά, εργαστήρια αγγειοπλαστικής, αλλά και εξαιρετική κουζίνα που είναι φημισμένη χρόνια τώρα... Η Σίφνος, η αγαπημένη του θεού Απόλλωνα, λουσμένη στο γλυκό φως του ήλιου, μας υποδέχθηκε στις αρχές του Σεπτέμβρη, για να βιώσουμε την ιδιαίτερη ομορφιά της, μα και να δοκιμάσουμε τις μοναδικές γεύσεις της στο 9ο Φεστιβάλ Κυκλαδικής Γαστρονομίας «Νικόλαος Τσελεμεντές».\nΝτυμένη στα χρώματα της αιγαιοπελαγίτικης θάλασσας, από το απαλό γαλάζιο της απανεμιάς ως το βαθύ μπλε της φουσκοθαλασσιάς, «αρμενίζει» στο Αιγαίο η Κυκλαδίτισσα Σίφνος, κάπου ανάμεσα στη Σέριφο, την Κίμωλο και την Αντίπαρο. Ο θεός Απόλλωνας λέγεται ότι την ερωτεύτηκε και της χάρισε απλόχερα τη λάμψη και το φως του. Στα χρόνια που ακολούθησαν άξιοι αρχιτέκτονες τη στόλισαν με χωριά μοναδικά. Το ανάγλυφο τοπίο της και το υψηλής αισθητικής δομημένο περιβάλλον της κάνουν τη Σίφνο να ξεχωρίζει από τα άλλα νησιά των Δυτικών Κυκλάδων. Το νησί αυτό φημίζεται για τα παραδοσιακά κεραμικά του και την εξαιρετική κουζίνα του. Ίσως δεν είναι τυχαίο το γεγονός ότι ο γνωστός σε όλους μας Νικόλαος Τσελεμεντές κατάγεται από τούτο το ευλογημένο νησί.\nΑκόμη, όμως, δεν έχουμε δει τίποτα... Το διαφορετικό που αναζητάμε βρίσκεται στο εσωτερικό του νησιού, 6 χλμ. από τις Καμάρες. Φεύγουμε, λοιπόν, από το λιμάνι κι ανηφορίζουμε προς την Απολλωνία, την πρωτεύουσα του νησιού. Εδώ ψηλά αντικρίζεις πράγματι ένα μοναδικό θέαμα: ένα οροπέδιο με ελιές και θάμνους σ’ όλες τις γήινες αποχρώσεις κι ανάμεσά τους κατάλευκα χωριά, πλεγμένα «ερωτικά» μεταξύ τους. Η Απολλωνία, στην «καρδιά» του νησιού, εντυπωσιάζει με την παραδοσιακή αρχιτεκτονική της και τα γραφικά σοκάκια της. Πήρε το όνομά της από το θεό Απόλλωνα που λατρευόταν εδώ. Σφύζει από ζωντάνια, καθώς είναι γεμάτη με μαγαζιά, ταβέρνες και ζαχαροπλαστεία που σερβίρουν σιφνέικα γλυκά.\nΔύο χλμ. βόρεια της Απολλωνίας βρίσκεται ο Αρτεμώνας, ένα χωριό-στολίδι, με κατάλευκα σπίτια και καλοδιατηρημένα αρχοντικά με φροντισμένους, ολάνθιστους κήπους. Αξίζει να περπατήσουμε στα πεντακάθαρα δρομάκια του για να γνωρίσουμε καλύτερα τις πεντακάθαρες γειτονιές του και τις σημαντικές εκκλησιές του. Στην κεντρική πλατεία του, αλλά και στα καλντερίμια του θα βρούμε ταβερνάκια με παραδοσιακές γεύσεις του νησιού.\nΌλα τα χωριά της Σίφνου έχουν την ομορφιά τους. Όμως, υπάρχει ένας ιδιαίτερος\nπαραδοσιακός οικισμός, το Κάστρο, που έχει ξεχωριστεί γοητεία. Είναι χτισμένο πάνω σε\nβραχώδη λόφο και ταξιδεύει το νου και την ψυχή στην απεραντοσύνη του Αιγαίου. Χωριό\nκαι κάστρο μαζί, συνταιριασμένα αρμονικά το ένα με το άλλο… Τα σπίτια του Κάστρου\nδιακρίνονται σε δύο κατηγορίες: τα αρχοντόσπιτα, στο κέντρο του οικισμού, και τα\nστενομέτωπα μονόσπιτα, στον εξωτερικό δακτύλιο. Τα αρχοντικά, με βενετσιάνικες\nεπιγραφές και οικόσημα, με ευρύχωρες σάλες και έπιπλα εποχής Ενετοκρατίας, μαρτυρούν\nΤα εξωτερικά σπίτια, διώροφα ή τριώροφα, σχημάτιζαν οχυρωματικό τείχος, με μικρά παράθυρα, κατάλληλα για πολεμίστρες και χαμηλές πόρτες. Συνήθως, ήταν δίφατσα. Υπήρχε ξεχωριστός για κάθε όροφο νοικοκύρης (οριζόντια μορφή ιδιοκτησίας).\nΔιακοπή του τείχους γινόταν μόνο με τις έξι στοές ή λότζιες, που δημιουργούσαν τις εισόδους και εξόδους του οικισμού και ήταν σιδερόφραχτες. Χρησίμευαν και ως χώροι κοινωνικής επαφής. Εδώ κάθονταν οι άρχοντες του χωριού, συζητούσαν, υποδέχονταν επισκέπτες ή έπαιρναν σημαντικές αποφάσεις… Περπατώντας στα στενά καλντερίμια του με τα φρεσκοασβεστωμένα «πλακαράκια», τα σπίτια και τις μικρές αυλές, στολισμένες με γεράνια και μπουκαμβίλιες, παρατηρείς την τέλεια εκμετάλλευση του χώρου. Τα σπίτια της δεύτερης σειράς ομορφαίνουν χρωματιστά ξύλινα μπαλκόνια. Εδώ έβγαιναν άλλοτε οι αρχόντισσες για να απολαύσουν τον ήλιο που χανόταν πίσω από το βουνό του Προφήτη Ηλία...\nΕντύπωση προκαλούν οι συνεχόμενες στοές με τα μεγάλα ξύλινα δοκάρια, τις «φίδες», ένα\nείδος δέντρου που φύτρωνε άλλοτε στο νησί.\nΑνάμεσα στα δρομάκια του θα ανακαλύψουμε και το Αρχαιολογικό Μουσείο, δωρεά του\nΑκαδημαϊκού Γ. Μαριδάκη.\nΚαθώς βγαίνουμε από την πίσω έξοδο, το απέραντο γαλάζιο πλημμυρίζει το βλέμμα μας. Στα πόδια μας, γαντζωμένο σε γυμνό πελαγίσιο βράχο, το γραφικό εκκλησάκι των Εφταμαρτύρων που μοιάζει σαν ζωγραφιά. Στην ανατολική πλευρά του Κάστρου, πάνω από τους Εφταμάρτυρες, βρίσκεται το μαγαζί με κοσμήματα και πήλινα του Παναγιώτη Φαναριώτη («Μάξιμου»), που δημιουργεί με ασήμι μικρά έργα τέχνης, με έμπνευση από την απεραντοσύνη του Αιγαίου.\nΈξω από το Κάστρο βρίσκονται οι εκκλησίες του Αγίου Ιωάννη Προδρόμου και του Αγίου Στεφάνου. Εμείς όμως θα περπατήσουμε το μονοπάτι που θα μας φέρει έπειτα από είκοσι λεπτά περίπου ως την Παναγία την Πουλάτη με το γραφικό λιμανάκι της. Μπορούμε, βέβαια, να την προσεγγίσουμε και με το αυτοκίνητο από τον Αρτεμώνα ή με τα πόδια από το Κάστρο ακολουθώντας το μονοπάτι.\nΣτην είσοδο του Κάστρου θα ξεκουραστούμε απολαμβάνοντας το καφεδάκι μας και ένα παραδοσιακό αμυγδαλωτό, μια μελόπιτα ή λεμονόπιτα στο «Κονάκι».\nΤο λιμανάκι κάτω από το Κάστρο ονομάζεται Σεράλια (σημαίνει Παλάτια) και την περίοδο της Φραγκοκρατίας παρουσίαζε μεγάλη εμπορική κίνηση. Διατηρούνται λείψανα μεσαιωνικών λιμενικών έργων που κατασκευάστηκαν από τους άρχοντες Γοζαδίνι. Αξίζει να κατεβούμε ως εκεί για ουζάκι και φρέσκο ψάρι στα ταβερνάκια του.\nΑν αγαπάμε την πεζοπορία, θα κάνουμε μια βόλτα στις κατάφυτες Ερκειές, στην ποταμιά\nμε τις πικροδάφνες και τους περιστεριώνες. Στην αρχαιότητα λατρευόταν εδώ ο θεός Πάνας. Στη\nρεματιά ξεπροβάλλει η εκκλησία της Αγίας Αικατερίνης (1665).\nΟι Σιφνιοί υπήρξαν πρωτοπόροι στον τομέα της αγγειοπλαστικής στις Κυκλάδες από την Πρωτοκυκλαδική ακόμη περίοδο. Η τέχνη και το ταλέντο τους συνεχίζονται ως τις μέρες μας. Με πρώτες ύλες τα κοιτάσματα αργίλου που αφθονούσαν στον τόπο, το νερό από τις πηγές και το δυνατό ήλιο, οι τεχνίτες της Σίφνου έγραψαν και γράφουν ιστορία στην αγγειοπλαστική.\nΑξίζει να επισκεφθούμε κάποιο από τα εργαστήρια αγγειοπλαστικής που βρίσκονται στο νησί (περισσότερα από δώδεκα αγγειοπλαστεία, γνωστά και ως «τσικαλάδικα»), στο Κάτω Πετάλι, στον Αρτεμώνα, στο Άνω Πετάλι, στο Βαθύ, στη Χερρόνησο… Συνεχίζοντας την παράδοση του τόπου, οι άξιοι Σιφνιοί αποτυπώνουν στον πηλό την τέχνη και το συναίσθημά τους, δημιουργώντας τσικάλια, μαστέλα, στάμνες, σκεπασταριές, λαήνια και στάμνες. Στα παλιά χρόνια, οι τεχνίτες την ώρα που δούλευαν τραγουδούσαν παραδοσιακά τραγούδια, αλλά και τον έρωτά τους για μια μελαχρινή…\nΕργαστήρια Αγγειοπλαστικής: Γιάννης Αποστολίδης, τηλ.: 22840-33721, 6973 513686, στο δρόμο για Καμάρες. Γιάννης Ναρλής: 22840-33909, στο Κάτω Πετάλι. «Κεραμικά Μπαϊράμης» (η έκθεση στην Απολλωνία και το εργαστήριο στο δρόμο για Χερρόνησο), τηλ.: 6972 073594, www.mpairamis.gr\nΑναμφίβολα, στη Σίφνο θα ανάψουμε ένα κερί στην Παναγία τη Χρυσοπηγή με τη\nθαυματουργή εικόνα της. Ύστερα, θα κολυμπήσουμε στην όμορφη παραλία της (κόλπος\nΑποκοφτού) και θα απολαύσουμε καλό φαγητό στα ταβερνάκια δίπλα στο κύμα. Εξαιρετική\nείναι και η παραλία του Πλατύ Γιαλού με την απέραντη αμμουδιά και τα γαλαζοπράσινα νερά.\nΤο Βαθύ και ο Φάρος έχουν επίσης όμορφες θάλασσες και ταβερνάκια δίπλα στο κύμα με\nΑξίζει μια επίσκεψη στον Αρχαιολογικό χώρο του Αγίου Ανδρέα για να ανεβούμε ως\nτην Ακρόπολη και να επισκεφθούμε το Αρχαιολογικό Μουσείο.\nΤο απόγευμα θα προτιμήσουμε μια βόλτα στα στενά δρομάκια του Αρτεμώνα ή της\nΑπολλωνίας και θα απολαύσουμε παραδοσιακές γεύσεις του νησιού. Σαν πέσει η νύχτα,\nθα πιούμε το ποτό μας στα μπαράκια που βρίσκονται χωμένα στα γραφικά σοκάκια τους…\nΠριν φύγουμε από το νησί, δεν θα παραλείψουμε να αγοράσουμε πήλινα αντικείμενα και\nΟι σιφνέικες γεύσεις είναι φημισμένες για τη νοστιμιά τους. Δεν είναι τυχαίο που η Σίφνος είναι η γενέτειρα πολλών ξακουστών μαγείρων, όπως ο Νικόλαος Τσελεμεντές. Στα ταβερνάκια του νησιού μέσα στα γραφικά δρομάκια των χωριών του (Απολλωνία, Αρτεμώνας, Κάστρο...), αλλά και δίπλα στο κύμα στα παραλιακά μέρη της, όπως η Χρυσοπηγή, ο Φάρος, το Βαθύ, ο Πλατύς Γιαλός, τα Σεράλια... θα δοκιμάσουμε γεύσεις παραδοσιακές, όπως η ρεβιθάδα που ψήνεται σε πήλινο σκεύος στον ξυλόφουρνο από το προηγούμενο βράδυ (το φαγητό που οι ντόπιοι παραδοσιακά το τρώνε την Κυριακή το πρωί μετά την εκκλησία και ψήνεται από το βράδυ του Σαββάτου). Αγαπημένοι μεζέδες είναι οι ρεβιθοκεφτέδες, η καππαροσαλάτα, τα μπουρεκάκια μελιτζάνας με τυρί, οι μανουροκεφτέδες (με ντόπιο λευκό τυρί), η σπανακόπιτα σκεπαστή κ.ά. Από τα πιο γνωστά παραδοσιακά φαγητά είναι το μαστέλο (κατσικάκι με κρασί και θυμάρι ή άνηθο, που ψήνεται πάνω σε κληματόβεργες σε ειδικό πήλινο σκεύος στον ξυλόφουρνο). Φυσικά, θα πάρουμε μια γεύση από τα ντόπια τυριά, όπως η μυζήθρα, η μανούρα και η χλωρομανούρα, καθώς και η γυλωμένη μανούρα, που ωριμάζει μέσα σε πολτό από κόκκινο κρασί και ξεχωρίζει για την ποιότητά της. Στα παραλιακά ταβερνάκια θα βρούμε ολόφρεσκα ψάρια και θαλασσινά από την τράτα. Θα δοκιμάσουμε ακόμη μπακαλιάρο στον ταβά με κρεμμύδι, λεμόνι και μαϊντανό, αλλά και απολαυστικές μακαρονάδες με θαλασσινά. Τα ποτήρια θα τσουγκρίσουν με ντόπιο σιφνέικο κρασί “Votsari” (λευκό και ροζέ), που παράγεται από τις ποικιλίες Σαββατιανό και Ασύρτικο, στο μοναδικό οινοποιείο του νησιού, στο δρόμο για την Παναγία την Πουλάτη. Για γλυκό, θα απολαύσουμε παραδοσιακά αμυγδαλωτά, λεμονόπιτα, μελόπιτα, σοκολατόπιτα με φασκόμηλο, κουραμπιέδες, λωλή (γλυκιά κολοκυθόπιτα), αλλά και σιφνέικο παστέλι, λουκούμια και μπουρέκια.\nTags: Με τα Μάτια της Ιωάννας, ΣΙΦΝΟΣ, ΚΑΛΟΚΑΙΡΙ, ΚΥΚΛΑΔΕΣ


Πόσο «λερώνουν» το Χόλιγουντ οι Σάπιες Ντομάτες; | LiFO\nΠόσο «λερώνουν» το Χόλιγουντ οι Σάπιες Ντομάτες;\nΤο χειρότερο καλοκαιρινό box office εδώ και είκοσι χρόνια αναστατώνει το Χόλιγουντ που ψάχνει τον αποδιοπομπαίο τράγο για να ρίξει το φταίξιμο της αποτυχίας του. Η ιστοσελίδα Rotten Tomatoes που κριτικάρει με τον τρόπο της όλες τις νέες ταινίες είναι ο μεγάλος κατηγορούμενος. Το κοινό έχει διαφορετική γνώμη και «ανεβάζει» την ιστοσελίδα στην κορυφή των πιο πετυχημένων site του κόσμου.\n10.9.2017 | 10:32\nΠώς μια χονδροειδέστατη ιστοσελίδα που λειτουργεί με τον ίδιο (πάνω κάτω) τρόπο για 19 χρόνια απέκτησε τόση δύναμη; Όποιος έχει παρακολουθήσει την πορεία της, γνωρίζει ότι καμία σχέση με πληρωμένους δολοφόνους μιας βιομηχανίας δεν έχουν οι 36 κριτικοί κινηματογράφου που εργάζονται εκεί.\nΣτο Χόλιγουντ οι δουλειές δεν πάνε καλά και τα άσχημα νέα της καλοκαιρινής περιόδου δείχνουν ότι τα έσοδα των ταινιών δεν μπορούν τελικά να υπερκαλύψουν το κόστος παραγωγής τους. Τα εισιτήρια που κόπηκαν στις αμερικανικές αίθουσες από την πρώτη εβδομάδα του Μαίου μέχρι το τέλος Αυγούστου, μια περίοδος γεμάτη από sequel που υποτίθεται ότι το κοινό αδημονούσε να δει και που κατά κανόνα αντιπροσωπεύει το 40% των ετήσιων πωλήσεων εισιτηρίων, παρουσίασαν μια αισθητή πτώση 15% σε σχέση με το ίδιο περσινό διάστημα. Τα έσοδα του αμερικανικού box office ανήλθαν σε 3,8 δισεκατομμύρια δολάρια, ένα νούμερο το οποίο ήταν το χαμηλότερο εγχώριο ακαθάριστο από το 2006. Και όσον αφορά τα εισιτήρια που κόπηκαν (περίπου 405 εκατομμύρια) δείχνουν τη μικρότερη συμμετοχή του κοινού από το 1992, μια χρονιά γεμάτη από πραγματικά απογοητευτικές παραγωγές (Φονικό Όπλο 3, Το Δικό τους Παιχνίδι, Παιχνίδια Ολέθρου). Το φετινό καλοκαίρι ήταν μια ανάλογη αποτυχία και τα πράγματα πήγαν τόσο άσχημα που οι τρεις μεγαλύτερες αλυσίδες κινηματογραφικών αιθουσών στην Αμερική έχασαν 4 δισεκατομμύρια δολάρια μόνο τον Μάιο.\nTο χειρότερο πράγμα που συμβαίνει σήμερα στην κουλτούρα του σινεμά είναι οι Σάπιες Ντομάτες. Πιστεύω πως αυτή είναι η καταστροφή της βιομηχανίας μας\nΤο πιο ανησυχητικό κομμάτι σε όλον αυτόν τον πρόλογο είναι ότι το Χόλιγουντ θεωρεί βασικό υπεύθυνο γι’ αυτό το «αργό» καλοκαίρι μια ιστοσελίδα και από την άνοιξη κατηγορεί ανοιχτά τις «Σάπιες Ντομάτες» (Rotten Tomatoes). Η αρχή έγινε τον περασμένο Μάρτιο όταν ο σκηνοθέτης και παραγωγός Μπρετ Ράτνερ, δήλωσε ότι «το χειρότερο πράγμα που συμβαίνει σήμερα στην κουλτούρα του σινεμά είναι οι Σάπιες Ντομάτες. Πιστεύω πως αυτή είναι η καταστροφή της βιομηχανίας μας». Σε ένα χαμό μηνυμάτων που ξεκίνησε από το Twitter και κατέληξε σε μεγάλες λίστες του περιοδικού Entertainment Weekly, πολλά στελέχη των στούντιο, σκηνοθέτες και παραγωγοί στάθηκαν στο πλευρό του Ράτνερ. Μεταξύ άλλων ο Τζόρνταν Χόροβιτς, ο βραβευμένος παραγωγός του «La La Land» συμφώνησε ανοιχτά στο Twitter με ένα τρανταχτό «I *strongly* agree» και κάπως έτσι ξεκίνησε ένα μοντέρνο κυνήγι μαγισσών. Το αστείο, βέβαια, είναι ότι ενώ όλα τα δάχτυλα έδειχναν προς τις Σάπιες Ντομάτες (οι οποίες βράζουν στο καζάνι τους κριτικές για να δώσουν στις ταινίες ένα «φρέσκο» ή ένα «σάπιο» τίτλο στο διάσημο Ντοματόμετρό τους) η ιστοσελίδα rottentomatoes.com κέρδισε μια απότομη δημοσιότητα με 13,6 εκατομμύρια μοναδικούς επισκέπτες μόνο τον Μάιο. Μια αύξηση της τάξεως του 32% πάνω από τα περσινά στατιστικά τους νούμερα (σύμφωνα με τις μετρήσεις της εταιρεία comScore).\nTo προσωπικό των Rotten Tomatoes είναι 36 άτομα. Αρκετά να ταρακουνήσουν μια γιγαντιαία βιομηχανία\nΠώς, λοιπόν, μια χονδροειδέστατη ιστοσελίδα που λειτουργεί με τον ίδιο (πάνω κάτω) τρόπο για 19 χρόνια απέκτησε τόση δύναμη; Όποιος έχει παρακολουθήσει την πορεία της, γνωρίζει ότι καμία σχέση με πληρωμένους δολοφόνους μιας βιομηχανίας δεν έχουν οι 36 κριτικοί κινηματογράφου που εργάζονται εκεί. Τα γραφεία τους βρίσκονται στο Μπέβερλι Χιλς, κάθε τόσο μαζεύονται στις δύο αίθουσες συνεδριάσεων για να συζητήσουν όλοι μαζί (η μία αίθουσα ονομάζεται «La La Land» και η άλλη «Οz») και ανάμεσά τους βρίσκονται αξιόλογοι δημοσιογράφοι, συγγραφείς και εκτελεστικά στελέχη κινηματογραφικών στούντιο με πείρα. Ένας από αυτούς ο Jeff Voris με πολυετή προυπηρεσία στην Ντίσνει και ο Jeff Gilles, o oποίος σήμερα μετράει 12 χρόνια στην υπηρεσία του Ντοματόμετρου. Η σελίδα ιδρύθηκε το 1998 από φοιτητές του Μπέρκλεϊ που βασικά ήθελαν να έχουν μαζεμένες κριτικές για ταινίες kung-fu, όλες σε ένα μέρος. Το όνομα της σελίδας βγήκε από το παραδοσιακό μεσαιωνικό έθιμο όπου ο όχλος πετούσε παλιά φαγητά, αυγά και σάπια φρούτα και ντομάτες στους μικροαπατεώνες που έπιαναν και αλυσόδεναν οι αρχές στις πλατείες. Στο αρχείο των Νew York Times αναφέρεται ότι ένας θεατρικός ηθοποιός έφαγε την πρώτη ντομάτα ανάμεσα στα μάτια μετά από μια άθλια παράσταση στο Long Island. Στη σύγχρονη ιστορία όμως, οι Σάπιες Ντομάτες, όσο περισσότερο σκληρή κριτική ασκούν τόσο μεγαλύτερη δύναμη κερδίζουν από τους επισκέπτες τους. Μια μικρή (σχεδόν παράλογη) λεπτομέρεια που δεν γνωρίζουν πολλοί είναι ότι η ιστοσελίδα Rotten Tomatoes είναι ιδιοκτησία της Fandango (μιας κινηματογραφικής εταιρείας παραγωγής) η οποία με τη σειρά της αποτελεί μονάδα της NBCUniversal ενώ ένα μικρό μέρος της ανήκει στην Warner. H Fandango αγόρασε τον έλεγχο από την Warner πέρυσι, αλλά όλα τα μέρη της επιχείρησης τονίζουν και επιμένουν ότι η Rotten Tomatoes λειτουργεί ανεξάρτητα.\nAπό την άλλη μεριά οι σκηνοθέτες και οι παραγωγοί διαμαρτύρονται όλο πίκρα ότι η Rotten Tomatoes έχει ρίξει στην αγορά ένα τεράστιο, και πολύ κρίσιμο, παγκόσμιο δίχτυ. Από την πλευρά της ιστοσελίδας έχει ανακοινωθεί ότι συνεργάζεται με περίπου 3.000 κριτικούς ταινιών παγκοσμίως, συμπεριλαμβανομένων των bloggers και των «ανεξάρτητων» παρουσιαστών του YouTube. Και εδώ ρωτούν οι σκηνοθέτες πώς γίνεται κριτικοί όπως οι Screen Junkies ή οι Punch Drunk Critics να αντιμετωπίζονται ισάξια με εκείνους των The Los Angeles Times ή του The New Yorker; Ο Paul Yanover, πρόεδρος της Fandango, δήλωσε πρόσφατα στο Νew York Times ότι είναι γελοίο για τα στούντιο να κάνουν τη σελίδα Rotten Tomatoes αποδιοπομπαίο τράγο για τις χαμηλές πωλήσεις του box office. Εξήγησε ότι τα στούντιο πανικοβάλονται επειδή το σινεμά δεν είναι πλέον συνήθεια για τους Αμερικανούς. Λόγω της αύξησης των τιμών και του ανταγωνισμού το να βγεις από το σπίτι σου και να κάνεις ένα μικρό ταξίδι μέχρι να φτάσεις στο multiplex έχει γίνει ένα ιδιαίτερος τρόπος ψυχαγωγίας. Το αποτέλεσμα είναι ότι το κοινό αγνοεί πλέον ταινίες χαμηλής ή μεσαίας κλίμακας και προτιμάει να τις δει αυτές όταν είναι διαθέσιμες στο Νetflix.\nΗ κουζίνα των γραφείων που βρίσκεται στο Λος Άντζελες, με κινηματογραφικές αναφορές.\nΤο δωμάτιο των προβολών\nΌμως η μάχη ανάμεσα στα στούντιο και της ιστοσελίδας συνεχίζεται σε πολλά μέτωπα. Λίγοι από τους παραγωγούς μπορούν να δουν ότι αν η σελίδα είναι ένα τέρας τότε τα στούντιο είναι εκείνα που το βοήθησαν να δημιουργηθεί. «Για μένα, είναι γελοίο το επιχείρημα ότι οι Rotten Tomatoes αποτελούν το μεγάλο πρόβλημα. Άντε γαμηθείτε και φτιάξτε μια καλή ταινία!», ήταν τα λόγια ενός διανομέα κινηματογραφικών ταινιών στο Vanity Fair (το περιοδικό δεν έδωσε περισσότερα στοιχεία) που ταρακούνησαν τα στούντιο και τους παραγωγούς τον περασμένο Ιούνιο. Γιατί η αλήθεια είναι ότι οι εταιρείες όσο κι αν φοβούνται τα «σάπια» σκορ άλλο τόσο λατρεύουν τα «φρέσκα». Η Sony πρόσφατα τελείωσε το πρώτο τρέιλερ του «Baby Driver» με ένα φλασαριστό 100% δίπλα στο σήμα Rotten Tomatoes (αργότερα η κριτική έπεσε στο 94) και η Annapurna έκανε το ίδιο για τις τηλεοπτικές διαφημίσεις του «Detroit» (αν και δεν βοήθησε γιατί τελικά το δράμα πάτωσε). Αλλά αυτό που φαίνεται ξακάθαρα είναι ότι η ιστοσελίδα γίνεται όλο και πιο δυνατή. Ήδη σχεδιάζει ένα νέο Ντοματόμετρο για τηλεοπτικές σειρές και μια νέα σειρά από βίντεο που θα παρουσιάζει η Grae Drake, διευθύντρια σύνταξης των Rotten Tomatoes. Είναι η ίδια που είχε απαντήσει και στις επιθέσεις του Μπρετ Ράτνερ λέγοντας «Στις Rotten Tomatoes συμφωνούμε απόλυτα ότι η κινηματογραφική κριτική είναι πολύτιμη και σημαντική. Το Ντοματόμετρο, το οποίο είναι το σκορ των επαγγελματικών κριτικών έχει εξελιχθεί στο πιο σημαντικό εργαλείο για το κινηματογραφόφιλο κοινό. Αλλά εμείς θεωρούμε ότι αυτό λειτουργεί απλά ως ένα σημείο εκκίνησης για τους θεατές, προκειμένου εκείνοι να συζητήσουν, να τοποθετηθούν και να μοιραστούν την άποψή τους για την κάθε ταινία».\nΗ ιστοσελίδα Rotten Tomatoes λειτουργεί ως εξής: για κάθε ταινία που κυκλοφορεί συγκεντρώνει το σύνολο των κριτικών που έχουν δημοσιευθεί και βγάζει το τελικό ποσοστό. Οι κριτικές χωρίζονται σε δύο κατηγορίες: επαγγελματικές και ερασιτεχνικές (δηλαδή βαθμολογεί το κοινό). Αν ποσοστό μεγαλύτερο από το 60% των (επαγγελματικών) κριτικών είναι θετικές, τότε η ταινία μπαίνει στην κατηγορία «Fresh». Καθετί λιγότερο αυτού την κατατάσσει στην κατηγορία «Rotten». Οι ερασιτέχνες κριτικοί, δηλαδή το κοινό, για να είναι έκυροι πρέπει να έχουν δημοσιεύσει τουλάχιστον 100 κριτικές μέσα σε δύο χρόνια.\nΜε στοχεία από τους New York Times\nKingLeonidas 10.9.2017 | 14:00\nΤο Rotten Tomatoes το διαβάζω χρόνια τώρα στο internet. Είναι ένα καλό και κατατοπιστικό site, το οποίο φυσικά δεν ευθύνεται για τον κατήφορο που έχει πάρει φέτος το US Box Office.\nΑπλά, δεν βγιαίνουν πια καλές ταινίες. Με blockbusters τύπου Transformers και Pirates of the Caribbean είναι λογικό τα φιλμς να πατώνουν. Δεν φταίει το RT επειδή το Hollywood κάνει κακές ταινίες. Αν δείτε φέτος τις εμπορικές αποτυχίες, ήταν όλες μέτριες ταινίες όπως το The Mummy ή το Valerian and the City of a Thousand Planets.\nΟταν ένα φιλμ είναι καλό όπως ας πούμε το Wonder Woman, ή το remake του Beauty And The Beast, ο κόσμος θα ανταποκριθεί.\nΤο RT δεν λερώνει το Hollywood, αλλά οι παραγωγοί με τις άστοχες επιλογές τους και τα διάφορα ανούσια sequels που μας ταίζουν κάθε χρόνο. Στο τέλος θα τους πάρουν...με τις ντομάτες (φρέσκιες ή σάπιες).\n8bf88a17 10.9.2017 | 14:21\nΑκου λεει δε βγαζουν τα εξοδα τους και τους φταινε οι RT. Κοψτε μερικα εκατομμυρια δολλαρια απο τις αμοιβες των χρυσοπληρωμενων ηθοποιων.\nasmilon 10.9.2017 | 14:33\nΜηπως να μην γινονται καθολου κριτικες ωστε οι θεατες να πανε να δουν ενα γουρουνι στο σακι; Δυστυχως οι εποχες αλλαξαν, το Χόλιγουντ ομως περιμενει να βλεπει κερδη ανεξαρτητως ποιοτητας των ταινιων.\nΑς βγαζουν λιγοτερες ταινιες, αλλα πιο προσεγμενες και σιγουρα θα τραβηξουν παλι τον κοσμο στις αιθουσες. Τα σικουελ και τα ρημεηκ της κακιας ωρας τα εχει σιχαθει η ψυχη μας πια...\nAnthos 12.9.2017 | 08:24\nΑπλά να προσθέσω ότι ο χρόνος που έχουμε είναι τόσο περιορισμένος που σελίδες σαν το RT "φιλτράρει" κατά κάποιον τρόπο αυτά που "αξίζουν" να δούμε (ο καθένας με το δικό του σύστημα). Πάντα χρησιμοποιούσα το IMDB και 2-3 κριτικούς αλλά τελευταίως το RT είναι το αγαπημένο μου διότι συνδυάζει και τους 2 κόσμους.\nΤι θα λέγατε αν σας προσέφεραν το μενού ενός εστιατορίου υψηλής γαστρονομίας σε χαμηλότερη τιμή;


Μίλα μου βρώμικα | Τετράδια ηδονής\n« Μέρες γραφείου\nΗ τελευταία αποκριά »\nΦεβρουαρίου 25, 2008 από Θεία Λένα\n.. γιατί ιδρώνω. Ιδρώνουν οι παλάμες μου και με τρώνε να σ’ αγγίξω. Ρυάκια τρέχουνε στη πλάτη μου και στο φαράγγι του στήθους μου.\nΜ’ αρέσει στο σινεμά, όταν καθόμαστε στα πίσω-πίσω καθίσματα να βάζεις το χέρι σου στο γόνατό μου, αργά να το ανεβάζεις πρός τα πάνω και μετά να γέρνεις στ’ αυτί μου και να μου ψιθυρίζεις βρωμόλογα.. Καυλώνω αφάνταστα, ζαλίζομαι, τα μάτια μου βλέπουν θολά, τα χέρια μου ψάχνουν για το φερμουάρ σου μέσα στο σκοτάδι.\nΜ’ αρέσει στον εξώστη του θεάτρου, όταν όλοι ασχολούνται με την παράσταση να μου ζητάς να σου δώσω τη κυλόττα μου. Πρέπει να τη βγάλω προσεκτικά, να μη τραβάω τα βλέμματα με τις κινήσεις μου. Θα τη βάλεις στη τσέπη σου, θα κολλήσεις το στόμα σου στ’ αυτί μου και με περιλούσεις με χυδαιότητες. Τι πουτανάκι που είμαι και πόσο χυμένο είναι το σλιπάκι μου.\nΜετά στο αυτοκίνητο με πήγαινες πάντα Λυκαβηττό. Στο πίσω κάθισμα κάθομαι με ανοιχτά τα πόδια και τη φούστα μου σηκωμένη. Χαϊδεύω το πουλί μου και εσύ με κυττάς απο τον καθρέφτη. Μου λές σφυριχτά πόσο βαθιά θα μου τον χώσεις στο στόμα μου. Παρκάρεις και έρχεσαι και εσύ πίσω. Απο το στόμα σου άκουγα του κόσμου τα βρωμόλογα όταν πιπιλάω το πουλί σου. Μου σπρώχνεις το κεφάλι κάτω, να με πνίξεις θέλεις άραγε, να φθάσεις στο λαρύγγι μου; Τραβιέσαι πρίν χύσεις, με βάζεις ανάσκελα και μου τον χώνεις βαθιά στον πρωκτό. Δεν πονάει γιατί δεν είναι η πρώτη μου φορά..στα 2 χρόνια που βγαίνουμε πάντα έτσι με παίρνεις. Ζυμώνεις τα βυζιά μου και εγώ παίζω με τη κλειτορίδα μου. Τινάζομαι νωρίτερα πάντα απο σένα, αλλά κάπου στην πορεία των οργασμών μου, χύνεις και εσύ. Τραβιέσαι και σκουπίζεσαι πάνω μου.\n«Πότε θα με ξεπαρθενέψεις κανονικά»; σε ρώτάω «Σε θέλω, σε παρακαλώ, πάρε με»\n«Α! Αυτό θα γίνει μετά το γάμο – μέχρι τότε θα φουντώνεις και θα κάνεις υπομονή».\nστο Μαρτίου 5, 2008 στις 8:31 πμ | Απάντηση penny\nΈλα γράψε κάτι καινούριο τόσες μέρες περιμένουμε…\nστο Μαρτίου 5, 2008 στις 1:15 μμ | Απάντηση Θεία Λένα\nΓια να κάνουμε μία νέα αρχή. Δώσε μου Πέννυ την αρχή της ιστορίας..ή τι θα ήθελες να έχει. Μήπως να σε βάλω να συμμετέχεις;\nστο Μαρτίου 6, 2008 στις 12:27 μμ | Απάντηση penny\nΜμμμμ για να δούμε… Θέλω να έχει πολύ πάθος. Αν θες βάλε εμένα no problem. Αλλά θέλω να κάνεις τον άντρα (ένας να είναι…!) πολύ βαρβάτο αρσενικό. Αρσενικό!Άντρα πώς το λένε.Να πάρει αυτός την πρωτοβουλία. Στο λέω αυτό γιατί την πρώτη φορά που κάναμε έρωτα με τον άντρα μου, ήταν στο πρώτο ραντεβού μες τη μέση του δρόμου και μάλιστα μεσημέρι και δεν πρόλαβα να κάνω κιχ…. Μου όρμηξε και είδα αστράκια. Κάθε φορά που κάνω έρωτα μαζί του το ξαναζώ ήταν ότι πιο καυλωτικό έχω κάνει και τολμώ να πω ότι έχω κάνει αρκετά τρελλά πράγματα (σύμφωνα πάντα με την δική μου ιδιοσυγκρασία…).\nστο Μαρτίου 6, 2008 στις 3:18 μμ | Απάντηση Θεία Λένα\nΟι ιστορίες μου έχουν κάποια σχέση με τη πραγματικότητα, τη δική μου πραγματικότητα. Εχω κάνει διάφορα στη ζωή μου, αλλά ποτέ δεν είχα εμπειρία σαν τη δική σου..οι δικοί μου άντρες ήταν περισσότερο της συμμετοχής παρά της επίθεσης.\nΘα δούμε όμως. Θα ψάξω στα χαρτιά μου και θα δώ!\nστο Μαρτίου 7, 2008 στις 7:45 πμ | Απάντηση penny\nΑχ μακάρι να το είχες ζήσει… Μιλάμε ότι δεν μου είχε ξανατύχει. Αφού τεελοσπάντων πέρασαν κάποιες μέρες και τον ρώτησα (για 1000στή φορά) τι τον είχε πιάσει, μου απάντησε ότι αυτό ήθελε να το κάνει από την πρώτη φορά που με είδε. Επίσης μου είπε ότι ήταν κάτι σαν τεστάκι. Για να δει πόσα κότσια έχω… Να σου επισημάνω εδώ ότι αυτό συνέβη σε υπαίθριο ταβερνάκι στον Πειραιά, καλοκαίρι και μεσημέρι…. Το θυμάμαι και φουντώνω!


Οι φωτογραφίες που ξαναγράφουν την ιστορία - ΤΑ ΝΕΑ\ntanea.gr > Ελλάδα > Οι φωτογραφίες που ξαναγράφουν την ιστορία\nΟι φωτογραφίες που ξαναγράφουν την ιστορία\nΡοββά Κατερίνα 18 Μαΐου 2018 | 20:22\nΤο καλοκαίρι του 1916, μεσούντος του Α' Παγκοσμίου Πολέμου, ένα ελληνικό στρατιωτικό σώμα, το Δ' Σώμα Στρατού, εγκαταλείπει αμαχητί την Καβάλα και παραδίδεται στους Γερμανούς. Οι περίπου 7.000 στρατιώτες και αξιωματικοί του - κάποιοι μαζί με τις γυναίκες τους - θα μεταφερθούν με βαγόνια στην πόλη Γκέρλιτς της Ανατολικής Γερμανίας, όπου θα ζήσουν ως «υπό περιορισμό φιλοξενούμενοι» για δυόμισι χρόνια.\nΣτην πόλη θα γίνουν δεκτοί με πανό που γράφουν «χαίρετε» στα ελληνικά, με γιρλάντες και γαλανόλευκες σημαίες αναρτημένες στους δρόμους και με τη γερμανική μπάντα να παίζει τον εθνικό ύμνο της Ελλάδας. Θα συμβιώσουν ως «αιχμάλωτοι - φιλοξενούμενοι» με τους ντόπιους, κάποιοι θα κάνουν παιδιά με Γερμανίδες, αρκετοί θα συμμετάσχουν στην Επανάσταση των Σπαρτακιστών τον Νοέμβριο του 1918.\nΛόγω των εξελίξεων της εποχής σύντομα οι Ελληνες θα αντιμετωπιστούν εχθρικά από τους Γερμανούς, τα μελαχρινά παιδιά τους θα αποκαλούνται «μικρές σταφίδες», τα οξυμμένα πνεύματα θα εκφραστούν ακόμη και με επιθέσεις, μέχρι που στο τέλος του 1918 οι περισσότεροι έλληνες στρατιώτες θα φύγουν από τη Γερμανία ακόμη και με τα πόδια. Ενα πρωτοφανές περιστατικό, μια «οικειοθελής» αιχμαλωσία που συχνά αποσιωπήθηκε λόγω του παράδοξου χαρακτήρα της, είναι η ιστορία του Γκέρλιτς.\nΕκατό χρόνια μετά το τέλος του Α' Παγκοσμίου Πολέμου, μια απόγονος στρατιώτη που έζησε αιχμάλωτος στο Γκέρλιτς, του Μιλτιάδη Χατζή από την Καρδίτσα, μιλά στα «ΝΕΑ» για την ιστορία του προγόνου της, όπως την ανακάλυψε, με αφορμή κάποιες μισοκατεστραμμένες φωτογραφίες που βρέθηκαν στο πατρικό της σπίτι. Τις έστελνε από το Γκέρλιτς ο θείος της και απεικονίζουν σκηνές εργασίας και διασκέδασης από την καθημερινή ζωή των στρατιωτών, όπως οι ασχολίες των αξιωματικών στην ελληνόφωνη εφημερίδα της πόλης ή βαρκάδες στον ποταμό Νάισε.\nΣε κάποιες οι στρατιώτες παρουσιάζονται να παίζουν κιθάρα, ακορντεόν και βιολί καθώς, σύμφωνα με τις σωζόμενες μαρτυρίες, στο Γκέρλιτς έγιναν σπάνιες ηχογραφήσεις μουσικών οργάνων και εκεί τον Ιούλιο του 1917 πραγματοποιήθηκε για πρώτη φορά παγκοσμίως η ηχογράφηση μπουζουκιού - με τραγουδιστή τον στρατιώτη Απόστολο Παπαδιαμάντη, ανιψιό του Αλέξανδρου. «Ο Μιλτιάδης Χατζής, του Απόστολου και της Αικατερίνης, γεννήθηκε στους Σοφάδες της Καρδίτσας το 1893. Υπηρέτησε ως υπολοχαγός και στη συνέχεια ως λοχαγός σε διάφορα μέτωπα της Ελλάδας ξεκινώντας από τα Τρίκαλα τον Μάιο του 1913 στο Ε' Σύνταγμα, ένα σώμα άριστα εκπαιδευμένο, που είχε ως επικεφαλής τον νεαρό τότε υπαξιωματικό Πλαστήρα» διηγείται η Μαρία Νασιάκου Κατσαρού.\n«Το σώμα αυτό πήρε μέρος στους Βαλκανικούς Πολέμους. Ο θείος μου συμμετείχε σε αιματηρές αλλά νικηφόρες μάχες στην Ελασσόνα, στα στενά του Σαρανταπόρου, στη μάχη των Γιαννιτσών, ακόμη και στη Βόρεια Ηπειρο. Το 1914, όταν ξέσπασε ο Α' Παγκόσμιος Πόλεμος, έλαβαν εντολή να μεταβούν στη Μακεδονία για να φυλάξουν τα δύο μεγάλα λιμάνια της, τη Θεσσαλονίκη και την Καβάλα. Και από εκεί, το 1916, με εντολή του βασιλιά Κωνσταντίνου, παραδόθηκαν στη Γερμανία χωρίς μάχη και μεταφέρθηκαν στο Γκέρλιτς ως αιχμάλωτοι» συνεχίζει.\nΤο ταξίδι έγινε μέσω Βουλγαρίας με δέκα τρένα και κράτησε δώδεκα ημέρες. «Κατά τη διάρκεια της αιχμαλωσίας τους οι έλληνες στρατιώτες απέκτησαν πλούσιες δραστηριότητες, εξέδωσαν εφημερίδα, τα "Ελληνικά Φύλλα", στην οποία εργάστηκε και ο Μιλτιάδης Χατζής, έπαιζαν μουσική και για πρώτη φορά παγκοσμίως ηχογραφήθηκε ο ήχος του μπουζουκιού από έλληνες αιχμαλώτους του Γκέρλιτς» συμπληρώνει η Μαρία Νασιάκου Κατσαρού.\nΗ μικρή πόλη της Σαξονίας επρόκειτο να λάβει μια ιδιότυπη θέση στην ιστορία των ελληνογερμανικών σχέσεων. Η παράδοση του ελληνικού στρατιωτικού σώματος αντιμετωπίστηκε με αποτροπιασμό από τις συμμαχικές δυνάμεις, με ευχαρίστηση από τη γερμανική ηγεσία και με ενθουσιασμό από τους γερμανούς φιλέλληνες της εποχής. Η κάθε πλευρά θα προσπαθούσε να αξιοποιήσει το γεγονός προς όφελός της.\nΤην περίοδο της παραμονής των Ελλήνων στο Γκέρλιτς καταφθάνουν εκεί ελληνομαθείς καθηγητές, διπλωμάτες, ακόμη και έμποροι. Κάποιοι το θεωρούν ευκαιρία να αναπτύξουν έρευνες σε σχέση με ελληνικά θέματα, καθώς υπήρχε τόσο κοντά τους μια μικρή «παροικία» διαθέσιμων Ελλήνων που θα μπορούσαν να συμβάλουν σε αυτές.\nΕτσι ενώ η Ευρώπη φλέγεται στον «πόλεμο των χαρακωμάτων», στο Γκέρλιτς πραγματοποιούνται μελέτες, διατριβές, εργασίες σε διάφορους τομείς των νεοελληνικών σπουδών, ενώ εκατοντάδες Ελληνες διδάσκονται συγκροτημένα τη γερμανική γλώσσα από καθηγητές που φτάνουν στην πόλη με αυτόν τον σκοπό.\nΑνάμεσά τους συγκαταλέγονται και κάποιοι που αργότερα θα διακριθούν - εκεί θα δείξει τα πρώτα δείγματα της ποιητικής του τέχνης ο Βασίλης Ρώτας, εκεί θα βρεθούν μεταξύ άλλων ο ποιητής και άνθρωπος του θεάτρου Λέων Κουκούλας, ο μετέπειτα δημοφιλής ηθοποιός Βασίλης Αργυρόπουλος, ο ζωγράφος και χαράκτης Παύλος Ροδοκανάκης και άλλοι. «Πάντοτε ψάχναμε τον θείο μου. Η μαμά μου που ήταν 16 χρόνια μικρότερη και τον είχε δει ελάχιστα, δεν έπαψε ποτέ να τον αναζητά. Ηθελε πάντα να πιστεύει ότι ήταν ζωντανός, ότι δεν σκοτώθηκε. Σύμφωνα με όσα ξέραμε, ο Μιλτιάδης Χατζής ήταν ανάμεσα σε εκείνους που πήγαν στο Γκέρλιτς το 1916 και επέστρεψε από εκεί. Μετά τον Α' Παγκόσμιο Πόλεμο, το 1918, πήγε στα Χανιά ως υπασπιστής του Βενιζέλου, ο οποίος στη συνέχεια τους έδωσε εντολή να πάνε στη Μικρά Ασία. Οπως φαίνεται από τα στοιχεία που βρήκαμε, μάλλον σκοτώθηκε στη Σμύρνη. Από εκεί χάνονται τα ίχνη του» προσθέτει η Νασιάκου.\n«Οταν ήμουν μικρή και πήγαινα στο πατρικό της μαμάς μου, έβλεπα πολλές φωτογραφίες που τις έστελνε από το Γκέρλιτς και οι οποίες από πίσω είχαν πάντα σημειώσεις, είχα δει πάρα πολλές σκηνές με τον κάιζερ, την οικογένειά του, με γυναίκες από τη Γερμανία. Το 1954 έγινε στην Καρδίτσα ένας σεισμός καταστροφικός, δεν έμεινε τίποτα όρθιο και χάθηκαν σχεδόν τα πάντα. Μια ανιψιά μου, ψάχνοντας μέσα στα χαλάσματα του σπιτιού, βρήκε κάποιες φωτογραφίες σε πολύ κακή κατάσταση και τις διαφύλαξε» λέει η ίδια.\nΑπό αυτές τις φωτογραφίες άρχισαν όλα. Το 2013 η Νασιάκου και η ανιψιά της ξεκίνησαν μια έρευνα που κράτησε περισσότερο από δυόμισι χρόνια και που τελικά θα κατάφερνε να ξετυλίξει το κουβάρι της ιστορίας. «Θέλαμε να μάθουμε τι απέγινε. Πήγα αρχικά στο ΓΕΣ, στην Υπηρεσία Ιστορίας Στρατού, στο υπουργείο Εθνικής Αμυνας, όμως εκεί κατάφερα να βρω λίγα στοιχεία. Μάλιστα, κάποιοι μου είπαν "ε, και τι θες, να τον βρούμε ύστερα από 100 χρόνια;"» λέει γελώντας η Μαρία Νασιάκου Κατσαρού.\n«Το 2014, όταν ήταν η επέτειος για τα 100 χρόνια από την έναρξη του Α' Παγκοσμίου Πολέμου, γινόταν στο Εθνικό Ιστορικό Μουσείο μια εκδήλωση. Πήγα τότε και τους έδειξα τις φωτογραφίες. Με βοήθησαν πολύ. Επίσης πολλά στοιχεία μού έδωσαν από το Πολεμικό Μουσείο, και συγκεκριμένα με βοήθησε ο διευθυντής, καθώς εκείνοι με τις γνώσεις τους και με τα τεχνικά τους μέσα μπορούσαν να δουν στις φωτογραφίες πράγματα που εγώ δεν ήξερα. Βρήκαμε πότε παρουσιάστηκε στον Στρατό, πού πολέμησε και παράλληλα ψάχνοντας την ιστορία του Πλαστήρα ακολουθήσαμε την πορεία του θείου μου. Δυστυχώς τα ίχνη του χάνονται το 1922. Κηρύχτηκε αγνοούμενος και έπειτα από χρόνια έσβησαν οι ελπίδες» συμπληρώνει η ίδια.\nΟι φωτογραφίες που κρατά στα χέρια της με ευλάβεια σε ταξιδεύουν σε άλλες εποχές. Παρέες στρατιωτών ντυμένων με τις στολές τους, φωτογραφίες σε λίμνες, άνδρες με μουσικά όργανα, με την εφημερίδα στα χέρια.\n«Δύο κόσμοι ξένοι μεταξύ τους και τόσο διαφορετικοί προσέγγιζαν για πρώτη φορά ο ένας τον άλλον υπό τις πλέον αντίξοες συνθήκες. Η παρουσία χιλιάδων νέων ανθρώπων σε μια πόλη των 90.000 κατοίκων γινόταν ιδιαίτερα αισθητή και της έδινε ασυνήθιστη ζωντάνια. (…) Το κέντρο της πόλης με τα στέκια των στρατιωτών και τις πάμπολλες ελληνικές επιγραφές παρουσίαζε όψη ελληνικής επαρχιακής πόλης. Ωστόσο, τα πράγματα πίσω από τη βιτρίνα δεν ήταν καθόλου ειδυλλιακά» γράφει ο Γεράσιμος Αλεξάτος, συγγραφέας του βιβλίου «Οι Ελληνες του Γκέρλιτς 1916-1919». «Ο ασυνήθιστα βαρύς χειμώνας σε συνδυασμό με τη μονόπλευρη, ελλιπέστατη και ασυμβίβαστη με ελληνικές γεύσεις διατροφή προκάλεσαν ανεπανόρθωτες βλάβες στην υγεία τους. Μεγάλη ήταν εξάλλου η δυσαρέσκεια του τοπικού πληθυσμού, που έβλεπε με ανησυχία τους αξιωματικούς οι οποίοι με τους μισθούς που εξακολουθούσαν να εισπράττουν άδειαζαν τα καταστήματα από το λιγοστό εμπόρευμα, ανεβάζοντας τις τιμές στα ύψη. Αλλά και το βραδινό "σουλατσάρισμα" στους δρόμους, πριν από τις αθρόες αποστολές εργασίας, δεν δημιουργούσε πάντα φιλικά συναισθήματα.\nΤο γεγονός, όμως, που δημιούργησε τις μεγαλύτερες αντιζηλίες ήταν η εντυπωσιακή επιτυχία των Ελλήνων στον γυναικείο πληθυσμό. Σε καιρούς λειψανδρίας, το αυξημένο ενδιαφέρον των γυναικών προς τους "εξωτικούς" τότε και ηλιοκαμένους νέους του Νότου εκδηλωνόταν ποικιλοτρόπως. Το ζήτημα έλαβε ανεξέλεγκτες διαστάσεις» συνεχίζει.\nΗ κατάσταση οξύνθηκε και για λόγους πολιτικούς: όταν τον Νοέμβριο του 1918 ξεσπά στη Γερμανία η Επανάσταση των Σπαρτακιστών, οι έλληνες στρατιώτες ασπάζονται τις ανατρεπτικές ιδέες και συμμετέχουν μαζικά στην Επανάσταση. Ερχονται σε ρήξη με τους αξιωματικούς, καθαιρούν με τη βία τον διοικητή τους και εκλέγουν στρατιωτικά συμβούλια που θα μείνουν γνωστά ως «ελληνικά σοβιέτ του Γκέρλιτς». Αίτημά τους, η επιστροφή στην πατρίδα. Τώρα πλέον οι γερμανικές Αρχές έχουν ακόμη έναν λόγο να τους «ξεφορτωθούν». Οι Ελληνες θα φύγουν και κάποιες Γερμανίδες που τους είχαν ερωτευτεί θα τους ακολουθήσουν. Στο Γκέρλιτς θα μείνουν λίγοι. Θα έχουν, όμως, γράψει Ιστορία. Τόσο, που γερμανοί φιλέλληνες, δεκαετίες μετά, σε επισκέψεις τους στην Ελλάδα, θα ψάχνουν συχνά για «Γκερλιτσιώτες».\nΣτιγμιότυπα από Γκαίρλιτς\nΧατζής 5- σκηνές\nΧατζής 2- παρέα αιχμαλώτων


Anomalisa - Cinefreaks.gr Cinefreaks.gr\nΗ μοναξιά ήταν πάντα ένα κεντρικό μοτίβο στις ταινίες του Charlie Kaufman. Τουλάχιστον στις ταινίες του όπου έγραψε το σενάριο, όπως τα Being John Malkovich και Eternal Sunshine of a Spotless Mind με σενάριο με τόση προσωπικότητα και δημιουργικότητα που γι’ αυτές τις ταινίες ο Kaufman έχει σίγουρα τον τίτλο του auteur των ταινιών και όχι απλά του σκηνοθέτη τους. Το ίδιο ισχύει φυσικά και για το υπέροχο πρώτο του feature film, το Synecdoch New York. Στην δεύτερη του ταινία σαν σκηνοθέτης, το “Anomalisa”, ο Kaufman επιστρέφει με το ίδιο θέμα. Πρόκειται για ένα stop motion animation, με σκηνοθέτη τον ίδιο αλλά και τον Duke Johnson (που μάλλον η δουλειά του επικεντρώθηκε στο οπτικό και όχι το θεματικό κομμάτι της ταινίας).\nΗ ταινία είναι η ιστορία ενός συγγραφέα βιβλίων αυτοβοήθειας, που ταξιδεύοντας παθαίνει νευρικό κλονισμό στο ξενοδοχείο του. Όταν θα γνωρίσει μία από τις αναγνώστριές του, προσπαθεί με την βοήθεια της συντροφιάς της να ξεχάσει τα προβλήματα του γάμου του. Η τεχνική της ταινίας είναι αρκετά ενδιαφέρουσα, με τους χαρακτήρες να κινούνται αρκετά γρήγορα σαν να είναι σε ένα ιδιόμορφο slow motion. Οι εκφράσεις τους, είναι σχεδόν σαν ανθρώπινες, με όλους τους χαρακτήρες να να έχουν το ίδιο πρόσωπο και την ίδια αντρική φωνή – ακόμα και οι γυναικείοι. Οι μόνοι χαρακτήρες με διακριτά πρόσωπα και φωνές, είναι ο πρωταγωνιστής, Michael και η αναγνώστριά του Lisa (με την Jennifer Jason Leigh να της δίνει την φωνή).\nΚατά διαστήματα η ταινία επαναλαμβάνει την κλασσική προσέγγιση του Kaufman όσον αφορά την παρατήρηση της καθημερινής κοινωνικής ζωής: βλέπουμε για παράδειγμα ανθρώπους όπως ένα οδηγό ταξί ή έναν υπάλληλο του ξενοδοχείου να συμπεριφέρονται περίεργα και να μοιάζουν σαν να κοροϊδεύουν αδιάφορα τον Michael, με εκείνο να αισθάνεται καταπιεσμένος. Θέματα που έχουν λειτουργήσει για τον Kaufman, καλά στο παρελθόν όπως στο Being John Malkovich, όμως εδώ αρχίζουμε να πιστεύουμε ότι το σενάριο του Kaufman θα έπρεπε να ερμηνεύεται όπως αυτές τις περιπτώσεις από κανονικούς ηθοποιούς για να πάρουμε το όλο του νόημα και το χιούμορ του. Όσο ο χρόνος όμως προχωρά, και ειδικά όταν ο Michael θα συναντήσει την Lisa, η ταινία θα αποκτήσει μία άλλη μαγεία, σε τέτοιο σημείο που ξεχνάμε ότι οι χαρακτήρες είναι amination και όχι πραγματικοί.\nΔεν θα αναφέρουμε περισσότερα για την ιστορία της ταινίας, για αποφυγή spoilers. Σίγουρα όμως πρέπει να μιλήσουμε για το ότι ταινία έχει πολύ σημαντικές παρατηρήσεις για το πως αρχίζουμε να νιώθουμε πάθος για άλλους ανθρώπους και κυρίως πως από την μια στιγμή στην άλλη μπορεί να σταματήσουμε να έχουμε τέτοια αισθήματα. Αυτό αλλά και άλλα θέματα στο Anomalisa, το κάνουν την πιο ώριμη μέχρι τώρα ταινία του Kaufman.\nΗ ταινία είναι ωστόσο αρκετά σύντομη και κάπως φωτεινή, με κάποιες πολύ περίεργες σκηνές για animation, όπως αυτή ενός ζευγαριού να κάνει στοματικό σεξ. Οδηγούμαστε στο τέλος της ταινίας νομίζοντας ότι είδαμε ένα λίγο μεγαλύτερο σε διάρκεια μικρού μήκους φιλμ, με την αίσθηση ότι κάτι λείπει στο σενάριο, που παρά το γεγονός αυτό παραμένει ένα καλό σενάριο του μάστορα Charlie Kaufman, με σπιρτάδα, χιούμορ και μελαγχολία.


Μέρκελ: Βαθιά τομή για όλους μας το Brexit - CNN.gr\nΜέρκελ: Βαθιά τομή για όλους μας το Brexit\nΠαρασκευή, 31 Ιανουαρίου 2020 20:28\nΈπειτα από 47 χρόνια κοινής ευρωπαϊκής πορείας, έρχεται το τέλος τα μεσάνυχτα: η Βρετανία φεύγει από την Ευρωπαϊκή Ένωση.\nΗ καγκελάριος της Γερμανίας 'Ανγκελα Μέρκελ είπε στον λογαριασμό της στο podcast ότι θα επιθυμούσε «να συνεχίσει η Ευρωπαϊκή Ένωση να έχει στενή σχέση με τη Μεγάλη Βρετανία μετά την αποχώρησή της. Το Brexit είναι μια βαθιά τομή για όλους μας. Η Γερμανία θέλει να παραμείνει στενός συνεργάτης και φίλος της Μεγάλης Βρετανίας διότι μοιραζόμαστε κοινές αξίες».\nΚΟΣΜΟΣ\t· BREXIT\t· ΒΡΕΤΑΝΙΑ\t· ΑΝΓΚΕΛΑ ΜΕΡΚΕΛ